title: Niilo Kauppi

text: Kauppi kirjoitti ylioppilaaksi Henlsingin ranskalais-suomalaisessa yhteiskoulussa (1978). Opiskeltuaan kansainvälistä oikeutta ja oikeushistoriaa Pariisi II –yliopistossa (1979-80), Kauppi siirtyi opiskelemaan Helsingin yliopistoon (HY) valtio-oppia Ilkka Heiskasen johdolla ja käytännöllistä filosofiaa (1981-86). Väitöskirjaansa varten hän opiskeli Pierre Bourdieun ohjauksessa Ecole des hautes études en sciences sociales (EHESS) – yliopistossa Pariisissa (1986-90). Väiteltyään Helsingin yliopistossa vuonna 1991 (co-tutelle HY/EHESS) Kauppi toimi nuorempana ja vanhempana tutkijana Suomen Akatemiassa määränpaikkanaan Helsingin yliopisto ennen siirtymistään vuonna 2005 tutkimusprofessoriksi CNRS:ään ja Sciences Po Strasbourgiin. Kauppi on valtio-opin dosentti Jyväskylän yliopistossa (1995-) ja Helsingin yliopistossa (1998-).


title: Niilo Kauppi

text: Strasbourgissa Kauppi toimi Centre européen de sociologie politiquen apulaisjohtajana (2007-12). Hän oli vastuussa kahdesta maisteriohjelmasta, Science politique de l’Europe (2006-07) ja European Politics/Politique européenne (2007-10). Kauppi on entinen Valtiotieteellisen Yhdistyksen puheenjohtaja (2002-03) ja European Consortium for Political Researchin (ECPR) varapuheenjohtaja (2012-15). Hän on ECPR:n poliittisen sosiologian pysyvän ryhmän perustaja ja puheenjohtaja (2010-18) . Kauppi on saanut lukuisia tutkimusmäärärahoja ja stipendejä (mm. ASLA-Fulbright, Euroopan tiedesäätiö) sekä johtanut tutkimushankkeita Suomessa ja Ranskassa. Hän on akateemisten kirjasarjojen (mm. Palgrave Series in European Political Sociology ja Vergleichende Politikwissenschaft) ja julkaisujen (mm. The Oxford Research Encyclopedia of Politics) toimitusneuvostojen jäsen.


title: Niilo Kauppi

text: Kauppi on ollut vierailevana tutkijana ja professorina useassa korkeakoulussa Euroopassa ja Yhdysvalloissa, EHESS (1989, 1996, 1999), Maison des sciences de l’Homme (Pariisi) (1989), Indiana University (Bloomington) (1991-95), Harvard University (Minda de Gunzburg Center for European Studies) (1999-2000, 2002-03) , Université Robert Schuman, Strasbourg (2004), Tallinn University of Technology (2005), Université de Lausanne (2008-16) , Université du Luxembourg (2011-), University of Strasbourg Institute for Advanced Studies (USIAS) (2014-16), Sciences Po Lyon (2018) ja Boston University (2019).


title: Niilo Kauppi

text: Vuonna 1997 Kauppi perusti Jari Ehrnroothin kanssa kulttuuriyhdistys Helsinki Forumin, jolle myönnettiin vuonna 2002 palkinto "itsenäisestä ja omapäisestä ajattelusta ja oleellisten yhteiskunnallisten kysymysten taitavasta esittämisestä totutusta poikkeavalla tavalla". Helsinki Forum lakkautettiin vuonna 2005.


title: Wisconsin Card Sorting Test

text: Wisconsin Card Sorting Test (WCST) on neuropsykologisen arvioinnin väline. Yleisimmin sitä käytetään otsalohkojen toiminnan arvioimiseen: tavoitteena on perinteisesti arvioida eksekutiivisia toimintoja ("executive functions"), erityisesti kognitiivista joustavuutta ("cognitive flexibility").


title: Wisconsin Card Sorting Test

text: Testin standardiversiossa tutkittavalla on kohdekortti ("target card"), jonka hänen tulee saada sopimaan yhteen yhden kanssa neljästä muusta kortista ("sample card"). Kortit eroavat toisistaan esimerkiksi värin, muodon tai numeron perusteella. Kokeessa tutkittava ei tiedä etukäteen lajitteluperiaatetta, mutta hänen tulisi löytää se kokeilemisen ("trial-and-error") kautta saamansa palautteen perusteella. Sääntö muuttuu kymmenen perättäisen oikean vastauksen jälkeen.


title: Wisconsin Card Sorting Test

text: Suomessa testiä myy Hogrefe Psykologien Kustannus Oy. Testiä luovutetaan vain psykologien käyttöön.


title: Pit Martin

text: Hubert Jacques ”Pit” Martin (9. joulukuuta 1943 Rouyn-Noranda, Kanada – 30. marraskuuta 2008 Rouyn-Noranda, Kanada) oli kanadalainen jääkiekkoilija. Hän edusti urallaan Detroit Red Wingsia, Boston Bruinsia, Chicago Blackhawksia sekä Vancouver Canucksia. Martin pelasi NHL:ssä yhteensä 1101 ottelua. Hän oli pelipaikaltaan keskushyökkääjä.


title: Pit Martin

text: Martin debytoi NHL:ssä vuonna 1961. Hänen ensimmäinen NHL-seuransa oli Detroit Red Wings. Muutaman vuoden jälkeen Martin siirtyi Boston Bruinsiin, jossa hän pelasi 2 kautta. Chicago Blackhawksissa hän pelasi 11 kautta, ja toimi vuosina 1975–1977 joukkueensa kapteenina. Hänen piste-ennätyksensä NHL:ssä on 90 tehopistettä kaudelta 1972–1973.


title: Aminopropaanihappo

text: Aminopropaanihappo viittaa kahteen saman aineen isomeeriin:


title: Pantenoli

text: Pantenoli (CHNO) on orgaaninen yhdiste. Yhdistettä käytetään kosmetiikassa kosteuttavana ainesosana ja haavojen parantamista nopeuttavissa voiteissa.


title: Pantenoli

text: Huoneenlämpötilassa pantenoli on väritöntä ja hyvin viskoosia nestettä. Yhdiste liukenee erittäin hyvin veteen ja etanoliin ja vähäisessä määrin dietyylieetteriin. Yhdiste on kiraalinen ja sen R(+)-enantiomeeria kutsutaan dekspantenoliksi. R(+)-enantiomeerin kiertokyky vesiliuoksessa on +29,5. Pantenoli hydrolysoituu vahvojen happojen ja emästen vaikutuksesta. Ihmiselimistössä se hapettuu pantoteenihapoksi.


title: Pantenoli

text: Pantenolia valmistetaan pantolaktonin ja 3-aminopropanolin välisellä reaktiolla. Tuote puhdistetaan tislaamalla hyvin alhaisessa paineessa. Pantenolia käytetään kosmetiikkatuotteissa kuten voiteissa ja shampoissa kosteuttavana ainesosana ja se myös lisää ihon joustavuutta. Yhdiste stimuloi ihon pintakerroksen solujen kasvua ja tämän vuoksi sitä käytetään palovammojen ja haavojen hoitoon käytetyissä voiteissa. Se myös vähentää haavojen ja palovammojen kutinaa. Pantenolia käytetään joko raseemisena seoksena tai puhtaana R-enantiomeerina eli dekspantenolina.


title: R.Smg. Argo (1936)

text: R. Smg. Argo oli Italian kuninkaallisen laivaston vuonna 1936 vesillelaskettu Argo-luokan sukellusvene, joka palveli toisessa maailmansodassa.


title: R.Smg. Argo (1936)

text: Portugali tilasi aluksen CRDA:n Monfalconen telakalta, missä köli laskettiin 9. joulukuuta 1935. Portugalin maksuvaikeuksien takia Regia Marina lunasti alukset jatkaen valmistusta. Alus laskettiin vesille 24. marraskuuta 1936 ja luovutettiin laivastolle 31. elokuuta 1937.


title: R.Smg. Argo (1936)

text: Italian liittyessä toiseen maailmansotaan 10. kesäkuuta 1940 alus kuului I sukellusveneosaston 14. laivueeseen, joka oli sijoitettu La Speziaan. Aluksen päällikkönä oli Alberto Crepas. Alus kuului 10.-11. kesäkuuta yhdessä kolmen muuna sukellusveneen, "Iride", "Sciré" ja "Diasporo", kanssa suojausosastoon. Alusten välinen etäisyys oli noin 15 merimailia. Laitimmaisena aluksena "Argo" oli 80 merimailin päässä suunnassa 180 asteen Point Asinaran loistosta. Tehtävän aikana alukselta ei havaittu muita aluksia.


title: R.Smg. Argo (1936)

text: Elokuussa alus teki toisen partiomatkansa Välimerellä yhdessä kuuden, "Sciré", "Neghelli", "Turchese", "Medusa", "Axum" ja "Diasporo", muun veneen kanssa. Osaston tehtävänä oli muodostaa kaksi linjaa Bougaroninniemen pohjoispuolelle. Linjojen välin piti olla 10 merimailia ja veneiden väli linjassa 20 merimailia. Tehtävä päättyi 8. elokuuta ja veneet palasivat satamaan kohtaamatta vihollista.


title: R.Smg. Argo (1936)

text: Syyskuussa alus valittiin yhdeksi Bordeaux'iin lähetettäväksi, mistä muodostettiin BETASOM. Alus lähti 2. lokakuuta La Speziasta ja läpäisi 8. lokakuuta Gibraltarinsalmen. Alus sai määräyksen siirtyä valvomaan alueetta 50 merimailia Cabo São Vicentestä, missä se "Tazzolin" kanssa muodosti valvontaketjun. "Tazzoli" havaitsi 11. elokuuta saattueen kutsuen "Argon" paikalle. Aluksen miehistö ei kuitenkaan havainnut saattuetta. Seuraavana päivänä havaittiin saattue ja hyökättiin tuloksetta aseistettua kauppa-alusta vastaan. "Argo" pysyi alueella 14.-19. elokuuta, jolloin polttoaine rupesi olemaan vähissä. Alus jatkoi matkaansa Bordeaux'iin, jonne se saapui 24. lokakuuta. Alus oli 21. ja viimeinen osastoon liittynyt alus.


title: R.Smg. Argo (1936)

text: Marraskuussa alus muodosti ryhmä Giulianin yhdessä "Giulianin", "Tarantinin" ja "Torellin" kanssa. Ryhmän tehtävänä oli häiritä meriliikennettä Irlannin rannikolla toiminta-alueenaan 15-20 läntistä leveyttä ja 57 astetta 20 minuuttia - 53 astetta 20 minuuttia pohjoista pituutta. Saksan laivaston veneet partioivat osaston itäpuolella. "Argo" lähti illalla 22. marraskuuta Bordeaux'sta ja se saavutti suunnitellun toiminta-alueensa kuusi päivää myöhemmin.


title: R.Smg. Argo (1936)

text: Aluksen päällikkö Crepas havaitsi 1. joulukuuta horisontissa toisen aluksen, jonka oletti olevan toisen italialaisen sukellusveneen. Lähemmäs mentyään aluksen havaittiin olevan hävittäjän. Aluksen laukaisemat torpedot osuivat tuhoten aluksen. Myöhemmin merenpinnalta löytyneet tavarat osoittivat aluksen olleen Kanadan laivaston "HMCS Saguenay". Tuhotuksi luultu alus, joka kuului saattueen HG47 suojaukseen, saatiin kuitenkin hinattua pahoin vaurioituneena satamaan 5. joulukuuta.


title: R.Smg. Argo (1936)

text: Samana yönä alus vastaanotti ilmoituksen 8-10 aluksen saattueesta. Alus siirtyi koilliseen ja havaitsi 2. joulukuuta varhain aamulla räjähdyksiä ja valoammuksia taivaanrannassa. Kello 8.25 aluksen miehistö havaitsi pienen rahtialuksen, jota kohden se laukaisi torpedon. Torpedo räjähti pian laukaisun jälkeen, jolloin sukellusvene joutui hyökkäyksen kohteeksi. Viiden tunnin aikana miehistö laski kymmeniä syvyyspommeja.


title: R.Smg. Argo (1936)

text: Alus joutui 4. joulukuuta Sunderland-lentoveneen hyökkäyksen kohteeksi, mutta sukellusveneen onnistui sukeltaa. Seuraavana aamuna alus upotti moottorialus "Silverpinen", joka kuului Liverpoolista lähteneeseen saattueesseen OB252. Merenkäynti muuttui 6. joulukuuta myrskyksi, minkä seurauksena alukseen pääsi vettä aiheuttaen mittavia vaurioita. Aluksen päällikkö päätti palata satamaan. Myrskyn edelleen jatkuessa aluksen ensimmäinen upseeri Alessandro de Angelis huuhtoutui mereen 11. joulukuuta eikä löytynyt etsinnöistä huolimatta. Alus saapui 12. joulukuuta Le Verdoniin lähelle Bordeaux'ta.


title: R.Smg. Argo (1936)

text: Mihistön levättyä ja aluksen tultua huolletuksi alus lähti 27. helmikuuta 1941 toiselle partiomatkalleen Atlantille. Alus kuului ryhmä Velellaan, jonka muut alukset olivat "Velella", "Emo", "Mocenigo" ja "Veniero". Toiminta-alueena oli 59 astetta 30 minuuttia - 53 astetta pohjoista pituutta ja 13-25 astetta läntistä leveyttä. Tälläkin kertaa Saksan laivaston alukset vastasivat itäpuolisesta Irlannin ja Skotlannin rannikkojen läheisestä alueesta.


title: R.Smg. Argo (1936)

text: "Argo" joutui 7. maaliskuuta Sunderland-lentoveneen hyökkäyksen kohteeksi, mutta onnistui paeta. Kaksi päivää myöhemmin aluksen miehistö havaitsi kaksi alusta, jotka kuitenkin pakenivat paksun sumun turvin. Alus siirtyi 21.-22. maaliskuuta alun perin "Emolle" määrätylle alueelle, mutta ei kohdannut "Emoa" eikä maaleja. Alus palasi satamaan ja se saapui 28. maaliskuuta Bordeaux'iin.


title: R.Smg. Argo (1936)

text: Saksan ja Italian sukellusveneosastojen yhteistöiminta Pohjois-Atlantilla päättyi toukokuussa 1941 Saksan laivastoesikunnan päätökseen 15. toukokuuta. Päätöksen taustalla oli Italian laivaston veneiden heikko merikelpoisuus ja tuloksettomuus susilaumataktiikan toteuttamisessa.


title: R.Smg. Argo (1936)

text: Päätöksen seurauksena "Argon" partiointialueeksi vaihdettiin toukokuussa Gibraltarinsalmen länsipuolinen merialue yhdessä "Mocenigon", "Venieron", "Marconin", "Brinin", "Velellan" ja "Emon" kanssa. Alus lähti 19. toukokuuta Bordeaux'sta ja saapui partiointialueelleen 25.-29. toukokuuta. BETASOM määräsi aluksen uudelle alueelle Lissabonin edustalle odottamaan Gibraltarilta Britteinsaarille matkaavan saattueen reitille. Aluksen päällikkö Crepas havaitsi 29. toukokuuta saattueen, mutta menetti lähes välittömästi yhteyden. Seuraavana päivänä alus joutui keveiden yksiköiden hyökkäyksen kohteeksi lähellä Cabo São Vicenteä, jolloin se vaurioitui lievästi. Alus sai 7. kesäkuuta käskyn palasta Bordeaux'iin, jonne se saapui 12. kesäkuuta vaurioiduttuaan hyökkäyksessä lähellä Lissabonia 8. kesäkuuta.


title: R.Smg. Argo (1936)

text: Alus lähti 11. lokakuuta La Pallicesta ja se joutui kaksi päivää myöhemmin Consolidated 31 -koneen maaliksi. Alus yritti läpäistä 20. lokakuuta Gibraltarinsalmen pinta-ajossa, mutta se pakotettiin sukeltamaan. Neljä päivää myöhemmin 24. lokakuuta alus saapui Cagliariin Sardiniaan, jossa Crepas luovutti aluksen päällikkyyden Giulio Contreasille.


title: R.Smg. Argo (1936)

text: Välimerelle palannut alus siirrettiin telakalle huollettavaksi, mistä se palasi palvelukseen vasta keväällä 1942. Alus oli 6.-21. huhtikuuta partiomatkalla Cape Ferratin edustalla, kun aluksen miehistö havaitsi 10. huhtikuuta risteilijän saamatta mahdollisuutta hyökätä. Satamaan palanneen aluksen päällikkyyden vastaanotti Pasquale Gigli.


title: R.Smg. Argo (1936)

text: Alus kuului 22.-29. toukokuuta Cape Caximen alueella partioineisiin veneisiin, jolloin joutui kolmeen ilmahyökkäykseen vaurioituen pahoin. Alus joutui palaamaan tukikohtaan korjattavaksi. Alus palasi merelle Baleaarien alueelle 15.-20. syyskuuta ja 29.-30. lokakuuta Tunisian rannikolla Galiten saaren vesillä.


title: R.Smg. Argo (1936)

text: Marraskuussa alus partioi 7.-12. marraskuuta Algerian rannikolla Philippevillenlahdella, jolloin se tunkeutui 11. marraskuuta Bougienlahelle upottaen apuristeilijä "HMS Tynwaldin". ja joukkojenkuljetusalus "Awatean". Hyökkäyksen jälkeen alus palasi seuraavana päivänä Cagliariin. Alus oli uudelleen Afrikan rannikolla lähellä Bonaa 17.-28. marraskuuta. Oltuaan matkan jälkeen huollossa alus lähti 29. joulukuuta merelle, mistä se palasi 8. tammikuuta 1943. Matkan aikana alus teki tuloksettaoman hyökkäyksen saattuetta vastaan 7. tammikuuta.


title: R.Smg. Argo (1936)

text: Alus teki seuraavat matkat Algerian rannikolle 20. helmikuuta ja 4. huhtikuuta Cap de Feriin. Huhtikuussa aluksen päällikkyyden vastaanotti Arcangelo Ghiliberti, jonka alaisuudessa alus oli 15.-20. kesäkuuta Cap Carbonin edustalla. Alus hyökkäsi 19. kesäkuuta saattuetta vastaan laukaisten neljän torpedon viuhkan. Miehistö kuuli kaksi räjähdystä, mutta Britannian kuninkaallisen laivaston merkinnöistä ei löydy tietoja hyökkäyksestä.


title: R.Smg. Argo (1936)

text: Alus oli 10.-12. heinäkuuta Sisilian rannikolla. Alus hyökkäsi 11. heinäkuuta risteilijää vastaan laukaisten neljä torpedoa. Alus lähti 23. heinäkuuta Tarantosta Sisilian rannikolle, mutta matka keskeytyi mekaanisiin vikoihin. Alus siirrettiin Monfalconen telakalle.


title: R.Smg. Argo (1936)

text: Italian irrottauduttua taisteluista ja aselevon astuttua voimaan 8. syyskuta 1943 alus oli edelleen telakalla. Saksalaiset valtasivat Triesten ja läheisen Monfalconen telakan ja 10. syyskuuta koko alue oli saksalaisten hallussa. Paikallisen italialaisen komentajan kontra-amiraali Oreste Bambini määräyksestä "Argon" miehistö upotti aluksensa. Saksalaiset nostivat hylyn ja se romutettiin.


title: Jógvan Isaksen

text: Jógvan Isaksen (s. 25. elokuuta 1950 Tórshavn, Färsaaret) on färsaarelainen kirjailija ja kirjallisuushistorioitsija. Hän on kirjoittanut rikosromaaneja ja kirjan färsaarten kirjallisuudesta "Færøsk Litteratur" (1993, tanskaksi). Hän johtaa färsaarelaista kustannusyhtiötä Mentunargrunnur Studentafelagsins, jonka osoite on Färsaarilla mutta toimituskunta Kööpenhaminassa. Se julkaisee färsaarelaisia kirjoja ja on saarten vanhin kustantamo, perustettu 1910.


title: Jógvan Isaksen

text: Jógvan Isaksenin vanhemmat ovat Magnhild Isaksen s. Olsen ja Reimar Isaksen, jotka molemmat ovat kotoisin Gøtan kylästä. Isaksen muutti koulun jälkeen 1970 opiskelemaan pohjoismaista filologiaa Tanskaan Aarhusin yliopistoon. Hän suoritti maisterintutkinnon 1982 pääaineena skandinaavinen kirjallisuus. Vuodesta 1986 hän on ollut Kööpenhaminan yliopistossa fäärin kielen ja kirjallisuuden apulaisprofessori. Hän on ollut vuodesta 2000 Pohjoismaiden neuvoston julkaiseman Nordisk litteratur -lehden päätoimittaja.


title: Jógvan Isaksen

text: Isaksen aloitti 1978 kirjailijana. Hänen rikosromaaninsa ovat Färsaarilla suosittuja ja joulun ajan bestsellereitä. Niitä on käännetty muillekin kielille. Hän on kirjoittanut myös muutamia lastenkirjoja sekä kirjoja färsaarelaisista kirjailijoista ja saarten kirjallisuudesta. Isaksen on saanut 1994 Färsaarten kirjallisuuspalkinnon kahdesta teoksesta, joista toinen käsittelee kirjailija Hanus Kambania (silloin Hanus Andreassen), toinen Färsaarten kirjallisuutta. Vuonna 2006 hän sai Färsaarten hallituksen myöntämän palkinnon Heiðursgáva landsins.


title: Jógvan Isaksen

text: Rikosromaani "Blíð er summarnátt á Føroyalandi" oli Isaksenin ensimmäinen lajissa ja ensimmäisiä färinkielisiä, jonka tapahtumat sijoittuvat Färsaarille. Se on käännetty tanskaksi, islanniksi ja saksaksi.


title: Harvey Fletcher

text: Harvey Fletcher (11. syyskuuta 1884 – 23. heinäkuuta 1981) oli amerikkalainen puheen ja kuulon ominaisuuksien tutkija, joka kehitti vakioäänekkyyskäyrästöä (Fletcher–Munson käyrästöä), äänekkyysasteikkoa ja äänekkyyden summaamista.


title: Eksistentiaalinen nihilismi

text: Eksistentiaalinen nihilismi on filosofinen teoria, jonka mukaan elämällä ei itsessään ole merkitystä tai arvoa. Eksistentiaalinen nihilismi esittää, että suhteessa maailmankaikkeuteen, yksi ihminen tai jopa koko ihmislaji on merkityksetön, vailla tarkoitusta ja todennäköisesti muuttumaton maailmankaikkeuden kokonaisuudessa. Teorian mukaan jokainen yksilö on maailmankaikkeuteen syntynyt eristetty olento, jolta on estetty mahdollisuus tietää "miksi", mutta joka on pakotettuna yrittämään keksiä merkityksen. Luontaista elämän merkityksettömyyttä on pitkälti tutkittu filosofian eksistentialismin koulukunnassa, jossa yksilö voi mahdollisesti luoda oman subjektiivisen "merkityksen" tai "tarkoituksen". Kaikista nihilismin muodoista eksistentiaalinen nihilismi on saanut eniten kirjailijoiden ja filosofien huomiota.


title: Eksistentiaalinen nihilismi

text: Ajatus siitä, että merkitys ja arvot ovat ilman perustaa on eräänlaista nihilismiä.


title: Eksistentiaalinen nihilismi

text: Jean-Paul Sartre kirjoitti esseessään "Eksistentialismi ja Humanismi ""Mitä me tarkoitamme sanomalla, että olemassaolo edeltää perusolemusta? Emme tarkoita, että ihminen ensin on olemassa, kohtaa itsensä, syöksyy maailmaan – ja määrittelee itsensä sen jälkeen. Jos ihmistä, niin kuin eksistentialisti hänet näkee, ei voida määritellä, se on koska aluksi hän ei ole mitään. Hän ei ole mitään kuin vasta myöhemmin, ja sitten hän tulee olemaan se, minkä hän tekee itsestään."


title: Eksistentiaalinen nihilismi

text: Teoria pyrkii kuvaamaan ihmisen tehtävää luoda elämänkatsomus ja merkitys, ja tämä on tiivistetty seuraavasti: "Saapastellaan, harmitellaan, ja erehdytetään itseämme niin paljon kuin haluamme, mutta elämillämme ei ole merkitystä, ja on turhaa etsiä tai vahvistaa mitään tarkoitusta, kun sellaista ei löydy." Eksistentiaaliset nihilistit väittävät, että rehellisesti sanottuna, yksilön on kohdattava olemassaolon mielettömyys, että hän tulee joskus lopulta kuolemaan, ja että sekä uskonto, että metafysiikka ovat yksinkertaisesti tuloksia kuolemanpelosta.


title: Eksistentiaalinen nihilismi

text: Donald A. Crosbyn mukaan "ei ole perusteltua elää, mutta ei myöskään ole mitään syytä olla elämättä. Ne, jotka väittävät löytäneensä merkityksen elämästään ovat joko epärehellisiä tai harhaisia. Kummassakin tapauksessa he eivät onnistu kohtaamaan ihmisenä olon ankaraa todellisuutta".


title: Eksistentiaalinen nihilismi

text: Eksistentiaalinen nihilismi on ollut osa länsimaista intellektuelliperinnettä kyreneläisistä, kuten Hegesias Kyreneläinen, lähtien. Renessanssin aikana William Shakespeare kaunopuheisesti tiivistää eksistentiaalisen nihilistin näkökulman Macbethin ajattelutavan läpi samannimisen näytelmän loppupuolella. Arthur Schopenhauer, Søren Kierkegaard ja Friedrich Nietzsche edelleen avarsivat näitä ajatuksia, ja erityisesti Nietzschestä tuli tärkeä henkilö eksistentiaalsen nihilismin piireissä (joskin Nietzschen mukaan nihilismi on enemmänkin ylitettävä).


title: Eksistentiaalinen nihilismi

text: Myös ateistinen eksistentialistiliike levisi 1940-luvulla Ranskassa. Jean-Paul Sartren "Oleminen ja Olemattomuus" sekä Albert Camus'n "Sisyfoksen myytti" puhuivat aiheesta. Camus kirjoitti myös muita teoksia kuten "Sivullinen", "Caligula", Rutto sekä "Putoaminen." Muita hahmoja ovat esimerkiksi Martin Heidegger ja Jacques Derrida.


title: Matias Mustonen (korkeushyppääjä)

text: Matias Otto Eemeli Mustonen (s. 21. huhtikuuta 1997) on suomalainen korkeushyppääjä. Hän edustaa Lempäälän Kisaa ja hänen valmentajanaan toimii Pekka Koskinen. Kalevan kisoista Mustonen on saavuttanut korkeushypyn pronssia vuonna 2018. Ennätyksikseen hän on hypännyt ulkoradoilla 211 cm ja hallissa 205 cm, molemmat vuonna 2018.


title: Hiiliviljely

text: Hiiliviljely tarkoittaa erilaisia maataloustoimia, jotka vähentävät maatalouden kasvihuonekaasupäästöjä ja/tai lisäävät kasvillisuuden tai maaperän hiilensidontaa. Maaperän hiilensidonta on prosessi, jossa kasvien ilmakehästä yhteyttämällä poistama hiilidioksidi muuttuu kasviaineksekseen sitoutuneeksi hiileksi, siirtyy maaperään ja muuttuu maaperän orgaaniseksi aineeksi. Maaperän orgaanisen aineksen lisääminen kuuluu keskeisesti kestävään maaperän hoitoon, joka pyrkii samanaikaisesti ylläpitämään tai edistämään maaperän toiminnan eri osa-alueita. Maaperän hoitaminen on monihyötyistä, sillä hyväkuntoinen maaperä voi hillitä ilmastonmuutosta, parantaa peltojen tuottavuutta ja sopeutumiskykyä vaihteleviin olosuhteisiin, edistää luonnon monimuotoisuutta ja vähentää ravinnekuormituksia Itämereen ja sisävesiin parantamalla veden ja ravinteiden pidättymistä.


title: Hiiliviljely

text: Suomessa hiiliviljely on noussut esiin luontopohjaisena ratkaisuna ilmastonmuutoksen hillintään erityisesti Baltic Sea Action Groupin aloittaman Carbon Action -hankkeen eli Hiilipilotin myötä. Vuonna 2017 alkaneessa pilottihankkeessa on mukana sata suomalaista viljelijää, jotka toteuttavat hiiliviljelyä tiloillaan. Hiiliviljelylle vaihtoehtoisia hiilidioksidin poistoon tähtääviä ilmastonmuokkaustoimia ovat hiilidioksidin talteenotto ja varastointi; kasviplanktonien kasvun kiihdyttäminen valtameriä lannoittamalla; ja hiilidioksidia sitovien kivilajien, kuten basaltin murskaaminen ja levittäminen.


title: Hiiliviljely

text: Maaperään on varastoitunut toiseksi eniten hiiltä maapallolla, vain valtamerien hiilivarasto on suurempi. Ihminen vaikuttaa maaperän hiilivarastossa tapahtuviin muutoksiin erityisesti maankäytön ja maanviljelyn kautta. Vuonna 2010 kaikista ihmisen aiheuttamista kasvihuonekaasupäästöistä 14 prosenttia oli peräisin maataloudesta. Suomen kasvihuonekaasupäästöistä 20 prosenttia muodostuu maatalouden energian, karjan ja peltojen päästöistä.


title: Hiiliviljely

text: Suomessa pellot ovat keskimäärin hiilen lähteitä eli niistä vapautuu hiilidioksidia ilmakehään tai huuhtoumaan, joten niiden hiilivarastot pienenevät. Hiilivarastojen pieneneminen on suurinta viljellyillä turvemailla, joiden hiilipitoisuus vähenee 5000 kilolla hehtaarilta vuodessa. Kivennäismailla peltojen hiilipitoisuus on vähentynyt vuosittain 220 kilolla hehtaarilta, mikä voi johtua pelloiksi raivattujen metsämaiden jälkivaikutuksesta, hajotuksen kiihtymisestä ilmastonmuutoksen seurauksena ja käytössä olevista viljelymenetelmistä. Peltomaan hiilivaraston kokoon voidaan vaikuttaa viljelymenetelmillä ja kasvivalinnoilla, jotka edistävät yhteyttämistä ja hiilen sitoutumista kasvillisuuteen ja maaperään tai estävät hiilen vapautumista pellosta takaisin ilmakehään tai huuhtoumaan. Suomessa hiiliviljelyn tavoitteina on muuttaa kivennäismailla pellot hiilinieluiksi ja hillitä turvepeltojen kasvihuonekaasupäästöjä.


title: Hiiliviljely

text: Suomi allekirjoitti 1. joulukuuta 2015 Pariisin ilmastokokouksessa Ranskan tekemän kansainvälisen 4/1000- eli 4 promillen aloitteen. Aloite pyrkii kasvattamaan viljelysmaiden hiilivarastoja ruoantuotannon turvaamiseksi ja ilmastonmuutoksen hillitsemiseksi. Kaikki aloitteessa mukana olevat tahot on kutsuttu tekemään tunnetuksi tai toteuttamaan käytännön toimia hiilen sitomiseksi viljelysmaahan. 4/1000-aloite perustuu laskelmiin, joiden mukaan maapallon maaperän hiilivaraston kasvattaminen neljällä promillella vuosittain riittäisi pysäyttämään ihmisen aiheuttaman ilmakehän hiilidioksidipitoisuuden nousun.


title: Hiiliviljely

text: Päästökauppaa pidetään yhtenä mahdollisuutena kannustaa viljelijöitä ottamaan käyttöön hiilensidontamenetelmiä. Hiiliviljely on jo jossain määrin otettu mukaan päästökauppaan maailmalla. Esimerkiksi Australian hiilidioksidipäästövähennyksiä hallinnoiva viranomainen (Clean Energy Regulator, CER) ylläpitää päästövähennysrahastoa (ERF), jonka kautta rekisteröityneet maataloustoimijat voivat ansaita päästöhyvityksiä todennetuista päästövähennyksistä (esim. hiilivaraston kasvattaminen, päästöjen ehkäiseminen). Maataloustoimijat saavat lisätuloja myymällä päästöhyvityksiä valtiolle tai yrityksille. Vastaavia järjestelmiä on käytössä myös Yhdysvaltojen Kaliforniassa ja Itävallassa.


title: Hiiliviljely

text: Onnistuneen päästökaupan edellytyksenä on, että päästövähennykset ovat todennettavissa (esimerkiksi mittauksilla) ja erityisesti viljelijöiden kannalta olennaista on, että päästöhyvityksistä maksettavilla korvauksilla voidaan kattaa hiilensidontamenetelmistä mahdollisesti aiheutuneet kulut ja ansaita lisätuloja. Merkittävä onnistuminen päästökaupassa viljelijöiden ja suuryrityksen välillä tapahtui, kun vuonna 2017 ohjelmistojätti Microsoft osti päästöhyvityksiä seitsemältä yhdysvaltalaiselta riisintuottajalta, jotka onnistuneesti vähensivät metaanipäästöjä riisin tuotannossa.


title: Hiiliviljely

text: Maatalousjärjestelmissä hiiltä voidaan sitoa maaperään lisäämällä orgaanisen aineksen määrää maaperässä. Näin tapahtuu, kun viljelytoimenpiteet joko kasvattavat hiilisyötettä maaperään (esimerkiksi pitämällä maa kasvipeitteisenä tai lisäämällä maahan kasviainesta) ja/tai hillitsevät orgaanisen aineksen mineralisaatiota maaperässä (esimerkiksi vähentämällä maan muokkaamista). Tärkeimmät biomassan tuottoa ja hajotustoimintaa säätelevät ympäristötekijät ovat ilmasto (sadanta ja lämpötila) ja maaperän koostumus (maalaji ja mineraalikoostumus). Ravinteiden ja veden saatavuus säätelee biomassan tuoton lisäksi hajotustoimintaa, johon myös maaperän mikrobiyhteisön koostumus vaikuttaa.


title: Hiiliviljely

text: Kevennetty muokkaus tarkoittaa, että peltoa ei muokata kyntämällä. Suorakylvössä viljeltävän kasvin siemen kylvetään muokkaamattomaan maahan. Kyntö voidaan korvata esimerkiksi kultivoinnilla. Maan muokkaamisen vähentämisellä on tarkoitus hillitä orgaanisen aineksen hajotusta maaperässä edistämällä kestävän mururakenteen muodostumista ja maaperän hiilen suojautumista hajottajilta. Kevennetty muokkaus ja suorakylvö lisäävät maaperän hiilipitoisuutta pintamaassa eli maan ylimmässä 20 cm kerroksessa, mutta voivat vähentää hiilipitoisuutta syvemmissä kerroksissa, kun kasvintähteitä ei enää sekoiteta maahan. Toisaalta pohjamaan hiilivarasto voidaan turvata ottamalla syväjuurisia kasveja mukaan viljelykiertoon.


title: Hiiliviljely

text: Viljelykierto on viljelymenetelmä, jossa viljelyalalla kasvatetaan vuorovuosin eri viljelykasveja. Viljelykiertoa pidetään monipuolisena, kun neljän vuoden kierrossa viljellään joka vuosi eri ryhmään kuuluvaa viljelykasvia (muun muassa erikoiskasveja, viljoja, palkokasveja, nurmia ja öljykasveja). Suomessa ja Ruotsissa tehdyissä tutkimuksissa on havaittu, että nurmien mukana olo viljelykierrossa ylläpitää suurempaa hiilivarastoa maaperässä. Viljelemällä syväjuurisia kasveja, kuten sinimailasta, voidaan tuottaa eloperäistä ainesta pohjamaahan. Yksipuolisen ja viljapainotteisen viljelykierron monipuolistaminen parantaa maan mururakennetta ja tuottaa huomattavaa sadonlisäystä, jotka edesauttavat hiilen kertymistä maahan. Monipuolistamisen selvistä hyödyistä huolimatta Suomessa keskimäärin joka viidennellä lohkolla viljellään vuodesta toiseen pelkkää viljaa.


title: Hiiliviljely

text: Pellolla tapahtuvaa yhteyttämistä voidaan lisätä kasvuaikaa pidentämällä, satotasoja nostamalla ja kasvipeitteisyyttä lisäämällä. Kasvuaika pidentyy, kun pellot pidetään kasvipeitteisinä vuoden ympäri. Suomessa talviaikainen kasvipeitteisyys toteutetaan sänkipeitteisyydellä, syyskylvöisillä kasveilla, nurmilla ja kerääjäkasveilla. Parempien satotasojen edellytyksenä on, että kasvillisuuden saatavilla on riittävästi ravinteita ja että maan rakenne ja pellon vesitalous ovat kunnossa. Pellon kasvipeitteisyyttä voidaan lisätä myös kasvukauden aikana kylvämällä viljelykasvin oheen aluskasveja.


title: Hiiliviljely

text: Lisääntynyt yhteyttäminen tarjoaa maaperäeliöille jatkuvan energian lähteen, mikä ylläpitää biologista aktiivisuutta maassa. Erityisesti mikrobien kasvu ja aineenvaihdunta kerryttävät maahan yhdisteitä, jotka pidättyvät maan hiukkaspinnoille tai tuottavat maahan kestäviä muruja, joiden sisään jäävä orgaaninen aiaktiivisuus tuottaa maahan kestäviä muruja, joiden sisään jäävät orgaaniset yhdisteet ovat suojassa mineralisaatiolta.Mikrobien kasvu ja aineenvaihdunta kerryttävät maahan yhdisteitä, jotka vahvistavat maan mururakennetta, varastoituvat murujen sisään ja pidättyvät maan hiukkaspinnoille kerryttäen maaperän pysyvän hiilen varastoa.


title: Hiiliviljely

text: Yksi lupaavimmista uusista hiilensidontamenetelmistä on alus- ja kerääjäkasvien käyttö. Alus- ja kerääjäkasvit luetaan peitekasveihin, jotka kasvavat pellon pintaa peittäen silloin, kun satokasvi ei sitä tee. Kerääjäkasvi voidaan kylvää aluskasviksi satokasvin oheen tai satokasvin korjuun jälkeen. Kerääjäkasvin tarkoitus on sitoa satokasvilta käyttämättä jääneitä ja maasta vapautuvia ravinteita sekä lisätä kasvipeitteisyyttä. Alus- ja kerääjäkasvien juuristot ja maanpäällisten kasvustojen muokkaaminen maahan kerryttävät hiiltä maahan.


title: Hiiliviljely

text: Pelloille voidaan levittää erilaisia eloperäisiä maanparannusaineita, jotka lisäävät maahan orgaanista ainesta. Hiiliviljelyn tarkoituksiin soveltuvia eloperäisiä maanparannusaineita ovat esimerkiksi tuotantoeläinten lanta (pois lukien lietelanta), kompostit, sellu- ja paperiteollisuuden sivuotteena syntyvät maanparannuskuidut, järviruoko ja biohiili.


title: Hiiliviljely

text: Orgaanisten maatalousmaiden kasvihuonekaasupäästöt olivat vuonna 2016 8,7 miljoonaa tonnia CO-ekvivalenttia, mikä on enemmän kuin henkilöautoliikenteen päästöt. Päästöt ovat peräisin turpeen maatumisesta (eloperäisen aineksen mineralisaatio). Viljelytoimet muuttavat turvemailla turpeen olosuhteita siten, että turvekerrokseen pääsee happea, mikä kiihdyttää mikrobiologista hajotusta. Mahdollisia keinoja turvepeltojen päästöjen pienentämiseksi ovat turvepeltojen viljelyalan kasvun estäminen, huonosti tuottavien turvepeltojen poistaminen käytöstä, kasvipeitteisyyden lisääminen nurmilla tai alus- ja kerääjäkasveilla ja pohjaveden pinnan nostaminen säätösalaojituksella. Suurimmat päästöt aiheutuvat, kun turvepelloilla viljellään yksivuotisia viljelykasveja ja maata muokataan voimakkaasti.


title: Hiiliviljely

text: Tavanomainen viljely on termi, jota käytetään nykyaikaisesta maanviljelystä, jossa käytetään teollisesti valmistettuja väkilannoitteita ja synteettisiä torjunta-aineita. Tavanomaisessa viljelyssä viljojen monokulttuurit ja yksipuoliset viljelykierrot ovat tavallisia. Perinteisiin viljelymenetelmiin kuuluvat myös syyskyntö ja peltojen jättäminen paljaiksi talven yli monivuotisten nurmien viljelyä lukuun ottamatta. Tavanomaisesti viljellyistä kivennäispelloista poistuu vuosittain keskimäärin 200 kg hiiltä hehtaarilta, kun hiiliviljelyn on arvioitu sitovan peltoihin vuosittain 200-1000 kg hiiltä hehtaarille.


title: Aaron Kangas

text: Aaron Kangas (s. 3. heinäkuuta 1997) on suomalainen moukarinheittäjä. Hän edustaa Kankaanpään seudun Leiskua ja hänen valmentajanaan toimii Jarmo Kangas. Kalevan kisoista Kangas on saavuttanut moukarinheiton pronssia vuonna 2018. Ennätyksekseen hän on heittänyt 72,09 metriä vuonna 2018.


title: Swingers

text: Swingers on suomalainen Pamela Tolan ohjaama komediaelokuva. Elokuva sai ensi-iltansa 30. marraskuuta 2018. Elokuva kertoo parinvaihtoviikonlopusta, johon osallistuu neljä eri-ikäistä pariskuntaa.


title: Kirsi Honkalampi

text: Kirsi Honkalampi (s. 1965) on Itä-Suomen yliopiston kliinisen psykologian professori.


title: Kirsi Honkalampi

text: Honkalampi valmistui vuonna 1992 silloisesta Joensuun yliopistosta psykologiksi (PsM) ja psykologian lisensiaatiksi 1999. Hän on myös psykoterapeutti (YET, ratkaisukeskeinen) ja työnohjaaja.


title: Kirsi Honkalampi

text: Honkalampi väitteli psykologian tohtoriksi vuonna 2001. Väitöskirjan aihe oli aleksitymia ("Studies on the relationship between alexithymia and depression"). Tohtoroitumisen jälkeen hänestä tuli psykologian dosentti. Hän työskenteli Akatemian tutkijatohtorina vuosina 2002–2004 sekä osa-aikaisena tutkijana ja psykologina Kuopion yliopistollisen sairaalan päihde- ja huumevieroitusyksikössä ja Etelä-Karjalan keskussairaalan nuorisopsykiatrian poliklinikalla kliinisenä psykologina. Lisäksi hän on toiminut muun muassa Kuopion yliopistollisen sairaalan yleissairaalapsykiatrian päiväosastolla kliinisenä psykologina, työnohjaajana ja Kuopion kaupungin johtavana psykologina.


title: Kirsi Honkalampi

text: Vuonna 2012 Honkalampi siirtyi kliinisen psykologian yliopistonlehtoriksi Itä-Suomen yliopistoon ja 2013 määräaikaiseen mielenterveyden ja terveyden psykologian professuuriin. Vuoden 2017 alusta hänet valittiin kliinisen psykologian professoriksi. Hän keskittyy tutkimuksessaan mielenterveyden häiriöihin, masennukseen ja aleksitymiaan. Viimeksi mainittuja hän on tutkinut monesta eri näkökulmasta, esimerkiksi nyt neurobiologisesta: aleksitymian ja depression yhteyttä tulehdustekijöihin ja elämäntapoihin.


title: Kirsi Honkalampi

text: Honkalampi on nimitetty Sosiaali- ja terveysministeriön yhteydessä toimivan terveydenhuollon palveluvalikoimaneuvoston (PALKO) mielenterveys- ja päihdepalvelujen jaoston jäseneksi vuoteen 2020 saakka. Jaosto valmistelee suosituksia, jotka liittyvät julkisin varoin rahoitettuihin mielenterveys- ja päihdepalveluihin.


title: Makedonian muslimit

text: Makedonian muslimit tai Torbeshit ovat uskonnollinen vähemmistö Makedoniassa. Heidät lasketaan joskus pomakeiksi. Heidän kulttuurinsa on eronnut Makedonian ortodoksien kulttuurista.


title: Ali Liikanen

text: Ali Liikanen (s. 22. tammikuuta 1996 Mikkeli) on suomalainen jääkiekkoilija, joka edustaa Puolan pääsarjassa pelaavaa MMKS Podhale Nowy Targia. Hän on pelipaikaltaan vasen laitahyökkääjä.


title: Viimeinen juna

text: Viimeinen juna on Mikko Alatalon vuonna 2018 julkaistu studioalbumi. Alatalo on kertonut albumin olevan viimeinen, joka häneltä julkaistaan CD-muodossa.


title: Elisabet (Ranskan prinsessa)

text: Elisabet (usein madame Elisabet, ; 3. toukokuuta 1764 Versailles – 10. toukokuuta 1794 Pariisi) oli Ranskan kuningasperheen jäsen, kuningas Ludvig XVI:n nuorempi sisar. Hänet teloitettiin Ranskan vallankumouksen terrorin aikana.


title: Elisabet (Ranskan prinsessa)

text: Elisabetin vanhemmat olivat Ranskan kruununprinssi Ludvig ja Saksin prinsessa Maria Josepha. Hän menetti isänsä yksivuotiaana ja äitinsä kolmivuotiaana, minkä jälkeen hänen kasvattajinaan toimivat Marie Louise de Marsan, Marie de Mackau ja isä Montégut. Elisabet asui nuoruutensa Montreuilin kartanossa Versailles’n palatsin lähellä ja pysyi naimattomana. Hän osoitti kiinnostusta hyväntekeväisyyteen ja tieteelliseen tutkimukseen. Vallankumouksen puhjettua vuonna 1789 Ludvig XVI:n kaksi veljeä lähtivät maanpakoon, mutta prinsessa Elisabet jäi omasta tahdostaan Ranskaan. Hän osallistui kuningasparin kanssa epäonnistuneeseen Varennesin pakoretkeen kesäkuussa 1791. Monarkian kumonneen elokuun 1792 kansannousun jälkeen hänet vangittiin Templen vankilaan Pariisissa. Ludvig XVI:n ja Maria Antoinetten teloitusten jälkeen hän hoiti näiden lapsia vankilassa. Toukokuussa 1794 Elisabet tuotiin viimein vallankumoustuomioistuimen eteen syytettynä muun muassa emigranttirojalistien rahoittamisesta. Hänet tuomittiin kuolemaan ja teloitettiin giljotiinilla.


title: Elisabet (Ranskan prinsessa)

text: Prinsessa Elisabetin rohkeus ja järkkymättömyys vallankumouksen keskellä tekivät hänestä Ranskan rojalistien sankarina kunnioittaman marttyyrin. Hänen mainettaan pidettiin yllä myös katolisen kirkon piirissä. Alkuperältään epäluotettavat Elisabetin muistelmat julkaistiin Ranskassa vuonna 1858 ja kirjeenvaihto vuonna 1868. Elisabetin kaksi muuta veljeä toimivat myöhemmin vuorollaan Ranskan kuninkaina nimillä Ludvig XVIII ja Kaarle X. Hänen vanhempi sisarensa Maria Clotilde oli Sardinian kuningatar.


title: Rugby (Warwickshire)

text: Rugby on noin asukkaan kaupunki ja borough Warwickshiren kreivikunnassa Keski-Englannissa, Coventryn itäpuolella. Se on Warwickshiren toiseksi suurin kaupunki. Rugbyn boroughiin kuuluu myös kaupunkia ympäröivää maaseutua.


title: Rugby (Warwickshire)

text: Rugbyn merkitys kasvoi, kun rautatie saapui sinne 1800-luvulla. Otollinen sijainti rautateiden solmukohdassa on synnyttänyt kaupunkiin paljon teollisuutta, erityisesti sähkölaitteiden valmistusta. Siellä sijaitsee myös Rugby School, vuonna 1567 perustettu nimekäs yksityiskoulu, joka tunnetaan rugbyn synnyinsijana.


title: Koiran ulkoilutus

text: Koiran ulkoilutus (myös koiran taluttaminen) on aktiviteetti, jossa henkilö kävelyttää koiraansa. Siitä on hyötyä sekä omistajalle että lemmikille. Se myös auttaa koiran kouluttamista ja kumppanuutta.


title: Koiran ulkoilutus

text: Koiran ulkoilutuksessa koiralla on yleensä valjaat tai kaulapanta, jotta se ei karkaisi omistajaltaan. Suomen lain mukaan koira on pidettävä kytkettynä. Yleensä koira opetetaan kaulapantaan jo pentuna, sillä aikuisiässä se voi olla vaikeaa.


title: Koiran ulkoilutus

text: Koiraa ulkoilutetaan yleensä kolme kertaa päivässä noin 30 minuuttia.


title: Koiran ulkoilutus

text: Suomen lain mukaan koiraa ei saa ulkoiluttaa uimarannoilla, lasten leikkipaikoilla ja torialueilla.


title: Koiran ulkoilutus

text: Suomen järjestyslain mukaan koirien jätökset pitää kerätä, jotta ne eivät jää ympäristöön. Jätökset on kerättävä pois etenkin taajaan asutuilla alueilla, eikä koira myöskään saisi merkitä autonrenkaita, talojen seinustoja, patsaita, portinpieliä tai koristekasveja omaksi reviirikseen. Poliisi voi järjestyslain mukaan sakottaa koiran omistajaa, jos tämä ei kerää jätöksiä. Jätökset voivat myös aiheuttaa koirille terveysongelmia.


title: Koiran ulkoilutus

text: Kanadalainen tutkimusryhmä on tutkinut, että koiranomistajat kävelevät muita enemmän ja että ihminen liikkuu enemmän koiran kanssa kuin ilman. Koira voi myös auttaa painonhallintaan.


title: Simbi

text: Simbi on maalaiskunta ja sen keskuskylä Kayesin alueen Nioron piirissä Malissa. Se sijaitsee 50 kilometriä Niorosta etelään. Kunnassa on 20 100 ja kylässä 2 800 asukasta (vuonna 2009).


title: Simbi

text: Simbin kunnan pinta-ala on 1 447 neliökilometriä. Se rajoittuu lännessä Nioron piirin Sandarén ja Gavinanén, pohjoisessa Gadiaba Kadielin ja Guétéman, idässä Diéman piirin Fassoudébén ja Béman ja etelässä Diangounté Camaran ja Lakamanén kuntiin. Maisemaa leimaavat tasangot ja mäet. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus koostuu akaasioista, piikkipensaista ja ruohokasveista.


title: Simbi

text: Kuntaan kuuluu 19 kylää. Asukkaista 65 % on soninkeja, 20 % fulbeja ja diawandoja, 10 % maureja ja 5 % bambaroita ja mandinkoja.


title: Simbi

text: Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat durra, hirssi ja maapähkinä. Tuotantoeläimiä ovat naudat, lampaat, vuohet, aasit, hevoset ja siipikarja. Simbissä pidetään viikoittaiset markkinat.


title: Fort Stevensin taistelu

text: Fort Stevensin taistelu (; joissakin lähteissä myös Washingtonin taistelu) oli Washington D.C.:n laitamilla 11.–12. heinäkuuta 1864 käyty Yhdysvaltain sisällissodan taistelu. Taistelussa olivat vastakkain unionin kenraalimajurien Horatio G. Wrightin ja Alexander McD. McCookin sekä Konfederaation kenraaliluutnantti Jubal Earlyn joukot. Taistelu päättyi Unionin voittoon.


title: Fort Stevensin taistelu

text: Unionin presidentti Abraham Lincoln seurasi henkilökohtaisesti taistelun kulkua Fort Stevensista käsin.


title: Fort Stevensin taistelu

text: Ennen Fort Stevensin taistelua Earlyn joukot olivat käyneet 9. heinäkuuta Monocacyn taistelun Unionin joukkoja vastaan. Vaikka Earlyn joukot periaatteessa olivatkin voittaneet taistelun, niin taistelu viivästytti Earlyn joukkojen etenemistä kohti Washingtonia niin paljon, että Unioni ehti lähettää Washingtoniin vahvistusjoukkoja.


title: Fort Stevensin taistelu

text: 11. heinäkuuta 1864 Jubal Earlyn väsyneet joukot saapuivat Washington D.C.:n laitamille. Earlyn joukot ryhmittyivät asemiin lähelle kaupunkia puolustaneita linnoituksia, joiden puolustuksesta vastasivat tuolloin järjestäytyneiden sotilasjoukkojen sijaan erilaiset puolisotilaalliset joukot ja sairauksista toipumassa olleet sotilaat.


title: Fort Stevensin taistelu

text: Seuraavana yönä osa Unionin 6. armeijakunnan sotilaista saapui vahvistamaan linnoitusten puolustusta. Early aloitti hyökkäyksensä kunnolla 12. heinäkuuta, mutta 6. armeijakunnan joukot torjuivat hyökkäyksen. Iltapäivällä Unionin joukot lähtivät vastahyökkäykseen, jonka yhteydessä he ajoivat Konfederaation joukot pois asemistaan. Early päätti vetäytyä taistelusta seuraavana yönä.


title: Fort Stevensin taistelu

text: Osapuolet menettivät taistelussa yhteensä 874 miestä.


title: Fort Stevensin taistelu

text: Taistelun jälkeen Early luopui yrityksistään vallata Washington itselleen. Early veti joukkonsa Potomacjoen toiselle puolelle, mikä samalla lopetti Earlyn joukkojen invaasion Marylandiin.


title: Sean McVay

text: Sean McVay (24. tammikuuta 1986 Dayton, Ohio) on yhdysvaltalainen amerikkalaisen jalkapallon valmentaja. McVay on Los Angeles Ramsin päävalmentaja kaudella 2018. Ennen Ramsia hän toimi Washington Redskinsin hyökkäyksen koordinaattorina. McVaysta tuli NFL:n modernin ajan nuorin päävalmentaja tammikuussa 2017, kun hän siirtyi Redskinsistä Ramsiin.


title: Gavinané

text: Gavinané on maalaiskunta ja sen keskuskylä Kayesin alueen Nioron piirissä Malissa. Se sijaitsee 50 kilometriä Niorosta länteen. Kunnassa on 15 700 ja kylässä 4 200 asukasta (vuonna 2009).


title: Gavinané

text: Gavinanén kunta rajoittuu koillisessa Nioro Tougouné Rangaban, idässä Gadiaba Kadielin, kaakossa Simbin, lounaassa Sandarén ja luoteessa Diaye Couran kuntiin. Sen keskellä sijaitsee Yourin kaupunkikunta. Seutu kuuluu Sahelin vyöhykkeeseen. Pysyviä vesistöjä ei ole.


title: Gavinané

text: Kuntaan kuuluu 18 kylää. Asukkaat ovat etupäässä fulbeja. Lisäksi on jonkin verran soninkeja.


title: Gavinané

text: Liikenneyhteydet ovat heikot varsinkin sadeaikaan. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat durra, hirssi, maissi, lehmänpapu, maapähkinä, vesimeloni ja pullokurpitsa. Tuotantoeläimiä ovat naudat, lampaat, vuohet, aasit ja hevoset.


title: Hautojärvi

text: Hautojärvi on Etelä-Pohjanmaalla Ähtärin Saarikylän ja Isomäen välillä sijaitseva järvi, joka kuuluu Kokemäenjoen vesistöön.


title: Hautojärvi

text: Järven pinta-ala on 102 hehtaaria eli 1,0 neliökilometriä. Se on 1,9 kilometriä pitkä ja 1,0 kilometriä leveä. Sen järvenselkä on on avoin ja saareton, vaikka siellä täällä on kiviä. Järven pohjoispää kapenee Kangaslahdeksi ja järven koillisrannassa on avoin Sammakkolahti. Eteläpää on pyöreä, mutta kaakkoispäässä sijaitsee Sahinperä, joka on järven syvin kohta ja josta laskuoja saa alkunsa. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Sen tilavuus on 2,4 miljoonaa kuutiometriä eli 0,0024 kuutiokilometriä. Järven keskisyvyys on 2,3 metriä ja suurin syvyys on 9,8 metriä. Syvin kohta sijaitsee Sahinperässä.


title: Hautojärvi

text: Järven rantaviivan pituus on 5,2 kilometriä ja sen rannat ovat alavaa metsämaata. Jotkin rannat ovat soistuneet ja ne onkin ojitettu. Tällainen suo on Haapaneva. Kauempana sijaitsee turvetuotantoalueita, joiden kuivatusvesiä johdetaan järveen. Näitä ovat Isosuon ja Sileänevan turvetuotantoalueet . Järven rannan tuntumassa ei sijaitse talouksia, mutta sen rannoille on rakennettu lähe 20 vapaa-ajan asuntoa. Järvi sijaitsee lähellä Keuruun vastaista rajaa.


title: Hautojärvi

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) järvi kuuluu. Järven vedenpinnan korkeus on 176,3 metriä mpy.


title: Hautojärvi

text: Järvi on Vihtamonpuron valuma-alueen latvajärviä, joten se saa pääosan vedestään omasta lähiympäristöstään. Siihen sisältyy pääasiassa ojitettuja soita ja Sammakkolampi (3 ha), joka laskee siihen suo-ojien kautta. Järven laskuoja lähtee järven kaakkoipäästä Sahinperältä, josta saa alkunsa Sahinpuro. Se laskee 1,7 kilometrin päässä Keskiseen Pirttijärveen. Vesireitti jatkaa etelään muuttuen keskijuoksulla Kankijoeksi. Kankijoki laskee Kuusijärveen, joka on osa Pihlajaveden reitin järviketjua.


title: Qu Yuan

text: Qu Yuan (noin 339-278 eaa.) oli varhaisin nimeltä tunnettu kiinalainen runoilija. Hänellä on ollut suuri merkitys kiinalaisen runouden kehittymiseen.


title: Qu Yuan

text: Qu Yuan syntyi Chun hallitsijasuvun jäseneksi. Hänet kutsuttiin alle 30-vuotiaana Chun hallitsijan Huaiwangin neuvonantajaksi. Qu Yuan suositteli Qinin läänitysvaltion vastustamista. Politiikka ei ollut suosittua, ja Qu Yuan joutui sisäiseen karkoitukseen, kun häntä kiellettiin tulemasta Jangtse-joen eteläpuolelle. Määräyksestä huoimatta hän vaelteli murheellisena Chun eteläosissa, ja hukuttautui lopulta Jangtsen sivujokeen. Lohikäärmeveneiden juhla on saanut alkunsa runoilijan ruumiin etsimisestä.


title: Diaye Coura

text: Diaye Coura on maalaiskunta ja sen keskuskylä Kayesin alueen Nioron piirissä Malissa. Se sijaitsee 58 kilometriä Niorosta länteen. Kunnassa on 13 700 ja kylässä 5 900 asukasta (vuonna 2009).


title: Diaye Coura

text: Diaye Couran kunta rajoittuu idässä Nioron piirin Nioro Tougouné Rangaban ja Gavinanén, etelässä Sandarén ja lännessä Yélimanén piirin Kirané Kaniagan kuntiin sekä pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole.


title: Diaye Coura

text: Kuntaan kuuluu yhdeksän kylää. Asukkaat ovat soninkeja, fulbeja ja maureja.


title: Diaye Coura

text: Liikenneyhteydet ovat heikot varsinkin sadeaikaan. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maapähkinä, okra, maissi ja riisi. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja pienimuotoista kaupankäyntiä.


title: Seitsemäntoista

text: Seitsemäntoista on Yleisradion tuottama kolmiosainen television minisarja vuodelta 2017. Itsenäisen Suomen satavuotisjuhlavuonna valmistunut, nuorille suunnattu draamasarja kertoo kahdesta 17-vuotiaasta tytöstä vuoden 1917 poliittisessa myllerryksessä Helsingissä. Kolmantena päähenkilönä on silloinen pääministeri Oskari Tokoi. Sarjan on käsikirjoittanut Emma Taulo ja ohjannut Atro Lahtela, ja sen pääosissa näyttelevät Elli Melasniemi ja Milla-Mari Pylkkänen teinityttöinä sekä Jarkko Pajunen Tokoina. Koomikkona paremmin tunnettu Stan Saanila esittää Suomen venäläistä kenraalikuvernööriä Mihail Stahovitšia.


title: Seitsemäntoista

text: Eletään vuotta 1917. Huhut Venäjän vallankumouksesta kiirivät Helsinkiin ja sekoittavat sekä pääministeri Oskari Tokoin että Nikolajeffien porvarisperheen elämän. Perheen 17-vuotias tytär Olivia ja perheessä työskentelevä samanikäinen piikatyttö Iita ovat parhaita ystäviä. He tutustuvat nuoreen sosialistipoikaan Juhoon ja sotkeutuvat sitä myötä politiikkaan niin, että heidän ystävyytensä joutuu koetukselle. Olivia katoaa, ja Iita ymmärtää että kyse on jopa elämästä ja kuolemasta. Samaan aikaan Oskari Tokoin hallitus tavoittelee Suomea itsenäiseksi Venäjän vallasta.


title: Seitsemäntoista

text: Minisarjan oheismateriaaliksi laadittiin verkkopeli, joka syventää sarjan tarinaa.


title: Martin Veinberg

text: Martin Veinberg (s. 1997) on suomalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa Vaahteraliigassa pelaavaa Helsinki Roostersia.


title: Martin Veinberg

text: Veinberg voitti kaudella 2017 Roostersin kanssa Vaahteramaljan. Kaudella 2018 hän ei pelannut lainkaan Vaahteraliigaa NCAA-kelpoisuussääntöjen vuoksi.


title: Martin Veinberg

text: Kaikkien aikojen lupaavimpana suomalaispelaajana pidetty Veinberg on saanut stipenditarjouksen seitsemältä NCAA-yliopistojoukkueelta, muun muassa Nebraskan ja Floridan yliopistoilta.


title: Abd al-Rahman Jami

text: Abd al-Rahman Jami (1414–1492) oli persialainen runoilija, oppinut ja suufi.


title: Abd al-Rahman Jami

text: Abd al-Rahman otti kirjailijanimensä Jāmin kylän mukaan, missä hän vietti lapsuutensa, suunnilleen Mašhadin ja Heratin puolivälissä. Teini-ikäisenä hän muutti isänsä kanssa Heratiin, ja opiskeli siellä teologiaa, arabian kielioppia ja kirjallisuutta. Hän jatkoi opintojaan Samarkandissa, ja menestyi hyvin Hadithin, astronomian ja matematiikan opinnoissa. Noin kolmekymppisenä hän koki jonkinlaisen uskonnollisen kriisin, ja joidenkin tietojen mukaan näki enneunen joka käski hänen luopua opiskelusta ja suuntautua suufilaisuuteen.


title: Abd al-Rahman Jami

text: Jāmin kirjallinen ura kesti lähes viisikymmentä vuotta. Hän kirjoitti runoja sekä persiaksi että arabiaksi, ja yli 30 proosateosta. Hänen tunnetuin proosateoksensa Lava’iḥ (Valonvälähdyksiä) käsittelee suufilaisen peruskäsitettä olevaisuuden ykseydestä, ja siihen sisältyy kommentteja muiden suufilaisten mystikoiden töihin. Jamin tunnetuin runokokoelma on seitsemänosainen "Seitsemän valtaistuinta" (joka tarkoittaa myös Otavan tähtikuviota).


title: Preševo

text: Preševo () tai Presheva () on kunta Pčinjan piirissä Etelä-Serbiassa. Se on Preševon laakson maantieteellisen alueen suurin kunta.


title: Preševo

text: Preševo on Serbian albaanien kulttuurillinen keskus, ja albaanit ovat kunnan suurin etninen ryhmä.


title: Preševo

text: Serbit saapuivat Preševon alueelle 6. vuosisadalla saapuessaan Balkanille. Keskiajalla Preševon alue oli osa Serbian Kuningaskuntaa.


title: Preševo

text: Vuosina 1887–1913 Preševo oli osa Osmanien valtakunnan Kosovon vijalettia. Ensimmäisen Balkanin sodan jälkeen alue palasi Serbian haltuun.


title: Preševo

text: Vuosina 1929–1941 Preševo oli osa Vardarin banovinaa. Jugoslavian valtauksen jälkeen 20 huhtikuuta Bulgaria miehitti osan Jugoslaviasta, johon kuului Preševo. Syyskuussa 1944 Bulgaria antoi alueen natsi-Saksalle.


title: Preševo

text: Vuodesta 1945 vuoteen 1992 Preševo oli osa Jugoslavian sosialistista liittotasavaltaa.


title: Preševo

text: Vuonna 1992 alueen albaanit äänestivät alueen Preševon, Medveđan ja Bujanovacin liittämisestä Kosovoon.


title: Preševo

text:
Jugoslavian hajoamisen ja Kosovon sodan seurauksena albaanien separatistijärjestö UÇPMB alkoi taistella Serbiaa vastaan tavoitteenaan liittää Preševo, Medveđa ja Bujanovac Kosovoon.
Preševon konflikti päättyi vuonna 2001 separatistien häviöön.


title: Preševo

text: 7 maaliskuuta 2017 Albanian presidentti vieraili Preševossa ja Bujanovacissa, joissa albaanit muodostavat enemmistön.


title: Preševo

text: Monet Preševon ja Bujanovacin albaaneista boikotoivat vuoden 2011 väestönlaskentaa. Vuoden 2002 väestönlaskennassa albaanit muodostivat väestöstä 90 % ja loput olivat pääasiassa serbejä.


title: Cool Springin taistelu

text: Cool Springin taistelu (; tunnetaan myös Island Fordin, Parkers Fordin, Snickers Ferryn ja Castleman's Ferryn taisteluina) oli Clarken piirikunnassa Virginiassa 17. heinäkuuta–18. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin kenraalimajuri Horatio G. Wright ja Konfederaation kenraaliluutnantti Jubal Early. Taistelu päättyi Konfederaation voittoon.


title: Cool Springin taistelu

text: Fort Stevensin taistelun jälkeen Jubal Earlyn joukot vetäytyivät Washington D.C.:n lähistöltä. Unionin Horatio G. Wright lähti ajamaan Earlyn joukkoja takaa osastolla, johon kuului yksiköitä 6. ja 19. armeijakunnista. Lisäksi takaa-ajoon liittyi mukaan osa George Crookin johtamista joukoista, jotka olivat yhdessä David Hunterin kanssa vetäytyneet aikaisemmin Länsi-Virginiaan.


title: Cool Springin taistelu

text: 17.–18. heinäkuuta Unionin joukot ylittivät Shenandoah-jokea. Iltapäivällä 18. heinäkuuta Konfederaation Robert E. Rodesin johtama divisioona hyökkäsi Unionin eversti Joseph Thoburnin johtamaa divisioonaa vastaan Cool Spring -nimisen plantaasin lähellä. Thoburnin joukot kestivät hyökkäyksen, mutta vetäytyivät pimeän tultua pois taistelusta.


title: Cool Springin taistelu

text: Unionin joukot menettivät taistelussa yhteensä 422 miestä, Konfederaation joukot taas 397.


title: Cool Springin taistelu

text: Taistelun seurauksena Unionin joukot joutuivat luopumaan Earlyn joukkojen takaa-ajosta usean päivän ajaksi.


title: Kevin MacLeod

text: Kevin MacLeod (ääntämys: /məklaʊd/; s. 28. syyskuuta 1972) on yhdysvaltainen säveltäjä ja muusikko. MacLeod on tehnyt yli 2 000 kappaletta, ja ne ovat saatavilla Creative Commons lisensille. Lisenssivaihtoehtojen ansiosta kuka tahansa voi käyttää hänen musiikkiaan ilmaiseksi niin kauan kun videossa mainitaan hänen nimensä. Siksi hänen musiikkiaan käytetään tuhansissa elokuvissa ja videoissa.


title: Kevin MacLeod

text: MacLeod päätti julkaista musiikkinsa Creative Commons -lisenssillä, jotta hänen musiikkiaan voisivat kuunnella ja käyttää mahdollisimman monet. Hänen mielestään nykyinen tekijänoikeusjärjestelmä on "rikki", ja siksi hän haluaaa, että ihmiset voivat käyttää hänen musiikkiaan ilmaiseksi.


title: Kevin MacLeod

text: MacLeodin käyttämistä lisensseistä suosituin on CC BY; niin kauan kuin hän saa hyvitykset, hänen musiikkinsa on vapaasti käytettävissä. Luvaton käyttöoikeus on saatavana myös henkilöille, jotka eivät halua tai eivät pysty tarjoamaan luotettavuutta MacLeodille.


title: Kevin MacLeod

text: MacLeod on myös käynnistänyt freepd.com Public Domain Music (CC0) -sivuston.


title: Kevin MacLeod

text: MacLeod on aiheena dokumenttielokuvassa "Royalty Free: The Music of Kevin MacLeod". Se oli tarkoitus julkaista vuonna 2018. Ryan Camarda toimisi elokuvan ohjaajana.


title: Kevin MacLeod

text: Vuonna 2015 MacLeod sai kansainvälisen kunniamainon web-videopalkinnon Euroopan Web Video Academy -palkintogaalassa.


title: Antti Nikunen

text: Antti Nikunen (s. 1982) on suomalainen lastenkirjailija-kuvittaja. Hän työskentelee AD:na Tuulilasissa ja Apu Juniorissa. Nikunen on opiskellut Laurea ammattikorkeakoulussa digitaalista viestintää ja valmistunut medianomiksi vuonna 2008. Hän on työskennellyt uransa aikana muun muassa Kauppalehdessä, Kauppalehden Pressossa ja Optiossa sekä myös Otavamedian kustantamassa Tekniikan Maailmassa. Vuodesta 2015 asti hänen työnantajansa on ollut A-lehdet.


title: Ampumahiihdon maailmancup 2018–2019 – 3. osakilpailu

text: Ampumahiihdon maailmancupin kauden 2018–2019 kolmas osakilpailu järjestettiin Nové Město na Moravěssa, Tšekissä 20.–23. joulukuuta 2018.


title: Pension Benefit Guaranty Corporation

text: Pension Benefit Guaranty Corporation (PBGC) on yhdysvaltalainen valtionyhtiö, jonka tarkoituksena on suojata yksityisten yritysten eläkerahastoja sekä jatkaa ja hoitaa yksityisten yritysten aikaisemmin hallinnoimia eläkerahastoja. PBGC:n historia liittyy siihen, että yksityiset yritykset ovat tarjonneet eläkkeitä 1800-luvun lopulta alkaen, mutta niitä ei oltu säännelty juuri lainkaan ennen vuotta 1974 jolloin PBGC perustettiin. PBGC on tärkeä, kun yritys joutuu konkurssiin tai ei muuten kykene maksamaan eläkemaksuja.


title: Pension Benefit Guaranty Corporation

text: PBGC:n perustamisen historia on autonvalmistaja Studebakerin konkurssissa vuonna 1963. Studebakerin eläkerahasto tuhoutui yrityksen konkurssissa. Tämä käynnisti 10-vuotisen kamppailun liittovaltion lainsäädännön saamiseksi. Vuonna 1974 saatiin voimaan Employee Retirement Income Security Act (ERISA). Tähän lainsäädäntöön kuului myös PBGC:n perustaminen.


title: Pension Benefit Guaranty Corporation

text: 44 miljoonan yhdysvaltalaiset eläkkeet ovat tämän yrityksen suojaamia ja 1,5 miljoonan yhdysvaltalaisen eläkkeet tulevat tämän yrityksen hallinnoimista eläkerahastoista. Suurin tapaus kun eläkerahasto on siirretty kokonaan PBGC:lle on ollut vuonna 2005 tapahtunut United Airlines -lentoyhtiön neljän eläkerahaston lakkauttaminen, kun lentoyhtiö toimi konkurssilainsäädännön alaisuudessa. Tapauksessa PBGC:lle siirtyi 7,3 miljardin Yhdysvaltain dollarin maksuvaateet ja 122 000 eläkkeensaajaa.


title: Pension Benefit Guaranty Corporation

text: Alkuvuodesta 2019 PBGC otti hoidettavakseen Sears Holdings -vähittäiskaupan alan yrityksen kaksi eläkerahastoa, joiden eläkkeensaajiin kuuluu 90 000 henkilöä.


title: Vuoden museo -palkinto

text: Vuoden museo -palkinto on Suomen museoliiton ja Kansainvälisen museoneuvoston ICOM:n Suomen-komitean myöntämä museoalan tunnustuspalkinto. Se jaetaan joka vuosi. Palkinto voidaan antaa museolle, joka ”on omalla toiminta-alueellaan edistänyt merkittävällä tavalla museoalan yhteiskunnallista näkyvyyttä ja vaikuttavuutta”. Palkinnon saajan valitsee ICOM:n Suomen-komitean ja Suomen museoliiton nimittämä lautakunta, johon kuuluu seitsemän jäsentä.


title: Vuoden museo -palkinto

text: Vuoden museo -palkintona toimii kuvanveistäjä Pekka Kauhasen suunnittelema pronssinen "Esko"-veistos (2012). Se on kiertopalkinto, joka siirtyy voittajalta aina seuraavalle voittajalle. Lisäksi voittajille annetaan kunniakirja.


title: Vuoden museo -palkinto

text: Vuoden museo julkistetaan ja palkitaan toukokuussa Suomen museoliiton järjestämien museopäivien yhteydessä. Vuoden museo valittiin ensimmäisen kerran keväällä 2014.


title: Vuoden museo -palkinto

text: Vuoden museo 2019 -kilpailun finalistit ovat Amos Rex (Helsinki), Lönnströmin taidemuseo (Rauma) ja Satakunnan museo (Pori). Palkinto jaetaan 16. toukokuuta 2019.


title: Sam Maes

text: Sam Maes (s. 7. kesäkuuta 1998) on belgialainen alppihiihtäjä.


title: Sam Maes

text: Maes sijoittui nuorten olympialaisissa 2016 suurpujottelussa seitsemänneksi. Pyeongchangin olympialaisissa 2018 hän oli suurpujottelussa 32:s.


title: Sam Maes

text: Maes kilpaili maailmancupissa ensimmäisen kerran Levillä marraskuussa 2018. Ensimmäiset maailmancupin pisteensä hän saavutti oltuaan 28:s Val d’Isèren suurpujottelussa saman vuoden joulukuussa. Parhaimmillaan hän on sijoittunut 21:nneksi Saalbach-Hinterglemmin suurpujottelussa niin ikään joulukuussa 2018.


title: Rutherford’s Farmin taistelu

text: Rutherford's Farmin taistelu () oli Virginiassa 20. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin prikaatikenraali William W. Averell ja Konfederaation kenraalimajuri Stephen Dodson Ramseur. Taistelu päättyi Unionin voittoon.


title: Rutherford’s Farmin taistelu

text: 20. heinäkuuta Stephen Dodson Ramseurin komentama divisioona oli Rutherfordin ja Carterin maatilojen luona Virginiassa, kun William W. Averellin johtama divisioona hyökkäsi yllättäen heidän kimppuunsa. Unionilla oli taistelussa noin 2 350 miestä, Konfederaatiolla taas noin 3 300. Hyökkäyksen seurauksena Ramseur päätti vetäytyä kohti Winchesteria. Averellin joukot saivat hyökkäyksen yhteydessä haltuunsa neljä Ramseurin tykkiä ja lähes 300 sotavankia. Yhteensä osapuolet menettivät taistelussa noin 1 1000 miestä.


title: Santeri Haarala

text: Santeri Haarala (s. 11. helmikuuta 2000 Mustasaari) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan keskushyökkääjä. Haarala pelannee lähinnä seuran A-nuorissa.


title: Santeri Haarala

text: Haarala aloitti jääkiekon 4-vuotiaana Vaasan Sportissa. Hän oli kaudella 2016–2017 tehoilla 18+24=42 seuran B-nuorten paras paras pistemies ja Haarala jakoi Sportin sisäisen maalipörssin voiton Tuomas Välirinteen kanssa. Kaudella 2017–2018 hän toimi joukkueen varakapteenina. Haarala oli Sportin paras pistemies ja maalintekijä tehoilla 17+17=34.


title: Santeri Haarala

text: Kaudella 2018–2019 Haarala debytoi Sportin SM-liigajoukkueessa. Hän teki liigadebyyttinsä 20. joulukuuta 2018 Mikkelin Jukureita vastaan. Haaralalle avautui paikka Sportin kokoonpanosta, kun Aleksi Ainali ja Toni Kallela olivat sivussa. Hänet merkittiin joukkueen kakkossentteriksi laidoilleen Brody Sutter ja Joel Kiviranta. Haarala sai ottelussa jääaikaa 14.17 minuuttia. Hän sai myös syöttöpisteen Roope Talajan tekemään 3–3-tasoitusmaaliin ajassa 59.46, kun Sport haki tasoitusta ilman maalivahtia. Haarala keräsi myös yhden kahden minuutin jäähyn korkeasta mailasta. Pete Suonpää valitsi hänet ottelun Alumnien tähtien kakkostähdeksi.


title: Douglas D-558-2 Skyrocket

text: Douglas Skyrocket ("Douglas D-558-2 Skyrocket", "D-558-II") oli hypersooninen tutkimuskone, jonka valmistaja oli Douglas Aircraft Company. Konetyypin yksilöitä valmistettiin kolme kappaletta, jotka kaikki on sittemmin museoitu, sillä yksikään ei tuhoutunut. Kone ensilensi 4. helmikuuta 1948. Siinä oli sekä XLR-8 RM-5 rakettimoottori, jonka teho 27 kN että Westinghouse J-34 WE-40 suihkumoottori, teho 13 kN. Yhteisteho oli siten 40 kN.


title: Douglas D-558-2 Skyrocket

text: D-558-2 Skyrocket rikkoi ensimmäisenä kahden machin rajan. Se saavutti myös korkeusennätyksiä, kyeten lentämään yli 30 kilometrin korkeuteen. Kummatkin arvot saavutettiin vain ns. emä-aluksesta laukaistuna. Tällaisia olivat B-29 ja B-50. "US Navy"n alaisuudessa lennetty ennätysyritys toteutettiin 20. marraskuuta 1953. Koneen pilotti oli A.Scott Crossfield. Huippunopeudeksi tuli Mach 2.005 eli 2 135 km/h, 18 000 metrin korkeudessa. Sitä edeltäen ohjasi W. Bridgeman koneen 23 848 m korkeudessa, 1 992 km/h nopeuteen. Skyrocketia edelsi D-558-1 Skystreak.


title: Douglas D-558-2 Skyrocket

text: Koska kone laukaistiin liikkeelle toisesta lentokoneesta, niin ei saavuttanut kaikkia niin kutsutusti normaaleille kansainvälisen ilmailuliiton (FAI) lentokoneille asettamia kriteerejä. Vastaavanlaista tapahtui esimerkiksi koneiden, X-1 ja X-2 kohdalla. Skyrocketin konstruktio vaikutti myös keskiraskaan, Yhdysvaltain laivaston käyttämän pommituskoneen, A-3 Skywarriorin suunnittelussa merkittävästi.


title: Dix–Hill Cartel

text: Dix–Hill Cartel oli Pohjois- ja Etelävaltioiden Yhdysvaltain sisällissodan aikaan luoma järjestelmä, jossa sovittiin sotavankien vaihtamisesta. Sopimus järjestelmän luomisesta allekirjoitettiin kuuden kuukauden mittaisten neuvottelujen jälkeen 22. heinäkuuta 1862. Sopimuksen nimi viittaa Unionin kenraalimajuri John Dixiin ja Konfederaation kenraalimajuri Daniel Harvey Hilliin, jotka olivat mukana sopimusneuvotteluissa.


title: Dix–Hill Cartel

text: Dix-Hillin sopimuksen mukaan osapuolet vaihtaisivat samanarvoisia sotavankeja yksi yhteen -periaatteella. Lisäksi sopimuksessa määriteltiin suhdeluvut, joiden perusteella osapuolet voisivat vaihtaa eriarvoisia vankeja keskenään. Esimerkiksi yksi luutnantti vastasi vankienvaihossa neljää miehistöön kuuluvaa, majuri taas kahdeksaa.


title: Dix–Hill Cartel

text: Dix-Hillin sopimuksen mukainen vankienvaihto päättyi heinäkuussa 1863, kun Pohjoisvaltiot irtisanoutuivat siitä. Irtisanoutumisen syynä oli se, että Etelävaltiot eivät enää suostuneet kohtelemaan tummaihoisia sotavankeja samanarvoisina kuin valkoihoisia. Dix-Hillin sopimuksen päättymisestä huolimatta osapuolet tekivät tämän jälkeenkin vielä joitakin vankienvaihtoja.


title: Folck’s Millin taistelu

text: Folck's Millin taistelu (; tunnetaan myös nimellä Cumberlandin taistelu) oli 1. elokuuta 1864 Alleganyn piirikunnassa Marylandissa käyty Yhdysvaltain sisällissodan taistelu. Taistelussa olivat vastakkain Unionin prikaatikenraali Benjamin F. Kelly ja Konfederaation prikaatikenraali John McCausland. Taistelu päättyi ratkaisemattomana.


title: Folck’s Millin taistelu

text: John McCauslandin ja Bradley T. Johnsonin ratsuväkiprikaatit polttivat 30. heinäkuuta Chambersburgin kaupungin Pennsylvaniassa, minkä jälkeen joukot siirtyivät kohti Cumberlandia. Cumberlandissa heidän oli määrä häiritä Unionin rautatieliikennettä.


title: Folck’s Millin taistelu

text: 1. elokuuta Konfederaation ratsuväkijoukot saapuivat Cumberlandin lähellä sijaitsevaan Folck’s Milliin, jossa heitä odotti prikaatikenraali Kellyn järjestämä väijytys. Väijytystä seurasi useiden tuntien mittainen yhteenotto, joka päättyi lopulta Konfederaation joukkojen vetäytymiseen.


title: Folck’s Millin taistelu

text: Osapuolet menettivät taistelussa yhteensä 38 miestä.


title: Kajaanin suojeluskuntapiiri

text: Kajaanin suojeluskuntapiiriin kuului useita suojeluskuntia.


title: Mars 2020

text: Mars 2020 on Nasan aiottu Mars-avaruusluotain. Sen pääosa on Mars-kulkija, joka pohjautuu suurelti aiempaan Curiosity-kulkijaan. Tutkimuslaitteet ovat suurelta osin uusia.


title: Mars 2020

text: Hanke julkistettiin vuonna 2012. Marraskuussa 2018 Nasa julkaisi aiotun laskeutumispaikan. Jezero-kraaterissa oleva oletettu delta-alue sijaitsee Isidis Planitia -alueen länsirajalla. Luotain on tarkoitus laukaista Maasta 17. heinäkuuta 2020 ja sen on määrä laskeutua Marsiin 18. helmikuuta 2021.


title: Mars 2020

text: Tutkimuslaitteisiin kuuluu:


title: Varsinais-Suomen suojeluskuntapiiri

text: Varsinais-Suomen suojeluskuntapiiri aloitti Turun suojeluskuntapiirinä, mutta sen nimi muutettiin maakunnalliseksi. Varsinais-Suomen ensimmäinen suojeluskunta oli Loimaan suojeluskunta. Se aloitti toimintansa jo huhtikuussa 1917. Aloitteentekijänä oli maanviljelijä Kalle Piki.


title: Marjaana Toiviainen

text: Marjaana Toiviainen (s. 21. helmikuuta 1985 Savonlinna) on Suomen evankelis-luterilaisen kirkon pappi ja tutkija. Toiviainen tunnetaan erityisesti työstään maahanmuuttajien auttamiseksi. Hän on muun muassa pyrkinyt estämään turvapaikanhakijoiden pakkopalautuksia. Toiviainen työskentelee pastorina Oulunkylän seurakunnassa Helsingissä.


title: Marjaana Toiviainen

text: Toiviainen työskentelee seurkuntapastorina ja vastaa kotoutumisen tuesta Oulunkylän seurakunnassa Helsingissä. Aimmin hän on ollut pastori Kallion seurakunnassa. Hän sai pappisvihkimyksensä marraskuussa 2012.


title: Marjaana Toiviainen

text: Toiviainen on tullut tunnetuksi työstään ihmisoikeuksien puolesta ja maahanmuuttajien auttamiseksi. Vuoden 2015 Euroopan pakolaiskriisin aikaan Toiviainen perusti Refugees Welcome -Facebook-ryhmän organisoimaan turvapaikanhakijoiden majoitusta ja majoitti heitä myös omassa kodissaan. Toiviainen on myös aiemmin majoittanut kotonaan erilaisia majapaikkaa tarvitsevia ihmisiä: kodittomia, paperittomia siirtolaisia, Itä-Euroopan romaneja, opiskelijoita ja turisteja.


title: Marjaana Toiviainen

text: Toiviainen osallistui vuoden 2017 huhtikuussa mielenosoituksiin, joissa vastustettiin turvapaikanhakijoiden pakkopalautuslentoja. Kotimaa24-verkkolehden mukaan Toiviaisen ja muiden kirkon työntekijöiden mielenosoitustoiminnan seurauksena noin tuhat suomalaista erosi kirkosta Eroakirkosta.fi-sivuston kautta.


title: Marjaana Toiviainen

text: Toiviaisen toiminta poiki 40 valitusta Helsingin hiippakunnan tuomiokapituliin. Tuomiokapituli löysi moitittavaa osassa Toiviaisen toimintatavoista, mutta ei päätynyt jatkotoimenpiteisiin asiassa. Saman vuoden heinäkuussa Toiviainen kieltäytyi noudattamasta poliisin poistumiskäskyä mielenosoituksessa Helsinki-Vantaan lentokentällä. Vantaan käräjäoikeus tuomitsi hänet niskoittelusta kymmeneen päiväsakkoon.


title: Marjaana Toiviainen

text: Toiviainen vietti lapsuutensa ja nuoruutensa Savonlinnassa. Hänen sukunsa on luterilaisia Karjalan evakkoja Uukuniemen nykyään Venäjälle kuuluvasta osasta. Toiviainen on käynyt Savonlinnan taidelukion musiikkilinjan. Hän valmistui Helsingin yliopistosta ensin valtiotieteen (pääaineena viestintä) ja sitten teologian maisteriksi. Toiviainen valmistelee väitöskirjaa Lundin yliopistoon toiseuden kohtaamisesta luterilaisessa teologiassa. Ennen papin uraansa hän on ollut kesätoimittajana "Itä-Savo"-lehdessä ja Kanadan Thunder Bayn suomalaisyhteisön omassa sanomalehdessä. Toiviainen on asunut myös muun muassa Tansaniassa ja puhuu sujuvasti swahilia. Huhtikuussa 2017 Toiviainen harkitsi muuttavansa takaisin Tansaniaan, mutta päätyi jäämään Suomeen. Nykyään Toiviainen asuu Helsingin Kalliossa.


title: Marjaana Toiviainen

text: Suomen Mielenterveysseura palkitsi Toiviaisen valtakunnallisella mielenterveyspalkinnolla vuonna 2015. Samana vuonna hän sai myös Naistoimittajat ry:n Vuoden kellokas -palkinnon.


title: Marjaana Toiviainen

text: Vuoden 2018 lopulla 30 ihmistä sai syytteen Toiviaisen kunnian loukkaamisesta ja yksi laittomasta uhkauksesta. Epäilyt liittyvät Toiviaisen arvosteluun henkilönä eikä tämän toimintaan pappina.


title: Mikkelin kaupunginkirjasto

text: Mikkelin kaupunginkirjasto eli Mikkelin seutukirjasto sijaitsee Mikkelin torin laidalla. Kirjasto sijaitsee osoitteessa Raatihuoneenkatu 6. Kirjaston vieressä on Mikkelin kaupungintalo.


title: Mikkelin kaupunginkirjasto

text: Kirjaston nimi päätettiin muuttaa kaupunginkirjastosta seutukirjastoksi marraskuussa 2017.


title: R.Smg. Argonauta

text: R.Smg. Argonauta oli Italian kuninkaallisen laivaston vuonna 1931 vesillelaskettu Argonauta-luokan sukellusvene, joka palveli toisessa maailmansodassa.


title: R.Smg. Argonauta

text: Alus tilattiin CRDA:n Monfalconen telakalta, missä köli laskettiin 9. marraskuuta 1929. Alus laskettiin vesille 19. tammikuuta 1931 ja luovutettiin laivastolle 14. tammikuuta 1932.


title: R.Smg. Argonauta

text: Italian liittyessä 10. kesäkuuta 1940 toiseen maailmansotaan alus oli partioimassa Välimerellä Kreetan ja Egyptin välisellä merialueella päällikkönään Vittorino Calvicchia Scalamonti. Alus viipyi alueella 21. kesäkuuta saakka, jolloin aluksella havaittiin voimakkaita sukellusveneiden torjuntaan viittaavia ääniä.


title: R.Smg. Argonauta

text: Alus joutui syvyyspommihyökkäyksen kohteeksi, mutta onnistui pakenemaan vaurioituneena. Muun muassa aluksen periskooppi vaurioitui, mikä esti tähystyksen lähellä pintaa. Alus joutui keskeyttämään partioinnin ja se siirtyi Tobrukiin, jonne se saapui seuraavana päivänä. Tobrukissa aluksen vauriot korjattiin lukuun ottamatta periskooppia, minkä korjaamiseksi aluksen tuli siirtyä Tarantoon.


title: R.Smg. Argonauta

text: Alus lähti 27. kesäkuuta kello 21.45 Tobrukista matkaten pitkin Libyan rannikkoa Cape Ras el Hilaliin, mistä se jatkoi matkaansa Cape Colonneen lähelle Crotonea. Aluksen lähdön jälkeen siihen menetettiin yhteys.


title: R.Smg. Argonauta

text: Sodan jälkeisissä tutkimuksissa on päädytty aluksen uponneen 29. kesäkuuta osuttuaan alueella 27.-30. kesäkuuta partioineiden Britannian kuninkaallisen laivaston hävittäjien "HMS Dainty", "HMS Defender", "HMS Decoy", "HMS Voyager" ja "HMS Ilex" maaliksi. Hävittäjät suojasivat saattuetta operaatiossa MA3. Toisena mahdollisuutena pidetään Sunderland-lentoveneen hyökkäystä.


title: Yhdysvaltain demokraattiset sosialistit

text: Yhdysvaltain demokraattiset sosialistit (engl. Democratic Socialists of America, DSA) on yhdysvaltalainen demokraattista sosialismia kannattava järjestö, joka perustettiin vuonna 1982. DSA on suurin sosialistinen järjestö yhdysvalloissa. Puolueen nuorisojärjestö on nimeltään "Young Democratic Socialists."


title: Yhdysvaltain demokraattiset sosialistit

text: Alexandria Ocasio-Cortez, joka valittiin New Yorkin 14. kongressivaalipiiristä Yhdysvaltain liittovaltion parlamentin alahuoneen kansanedustajaksi marraskuussa 2018, on järjestön jäsen. Järjestö on myös osoittanut tukeaan vaaleissa senaattori Bernie Sandersille, joka tuli toiseksi vuoden 2016 Yhdysvaltain presidentinvaalien demokraattipuolueen esivaalissa.


title: Yhdysvaltain demokraattiset sosialistit

text: DSA perustettiin vuonna 1982, kun Democratic Socialist Organizing Committee (DSOC) ja New American Movement (NAM) yhdistyivät. Puolueen yhteispuheenjohtajiksi valittiin Michael Harrington ja kirjailija Barbara Ehrenreich.


title: Yhdysvaltain demokraattiset sosialistit

text: Presidentinvaalien 2016 jälkeen järjestö on kasvanut nopeasti. Vuoden 2017 lopussa organisaatiolla oli 32 000 maksavaa jäsentä, jossa oli kasvua 6 700 jäsentä edellisvuodesta. Kasvua on selitetty vastareaktiona Donald Trumpin presidentinvaalivoitolle. Heinäkuussa 2018 organisaatiolla oli 45 000 ja joulukuussa 2018 jo 55 000 jäsentä.


title: Yhdysvaltain demokraattiset sosialistit

text: Järjestön toimijoiden joukossa esiintyy laaja kirjo erilaisia poliittisia ideologioita demokraattisen sosialismin lisäksi, sosiaalidemokratiasta anarkososialismiin ja kommunismiin.


title: Yhdysvaltain demokraattiset sosialistit

text: Vuoteen 2017 asti järjestö oli jäsenenä sosiaalidemokraattisten puolueiden sosialistisessa internationaalissa, mutta päätti jättää organisaation vastalauseena sen uusliberalistisen talouspolitiikan hyväksyvän linjan vuoksi.


title: Onshape

text: Onshape on pilvipalveluna toimiva 3D-CAD-ohjelmisto (Computer Aided Design l. tietokoneavusteinen suunnittelu). Onshape toimii internetin yli ja käyttöliittymänä voi olla nettiselain tai sovellus (iOS, Android). Onshape keskittyy lähinnä mekaniikkasuunnitteluun ja sisältää osamallinnus-, kokoonpano- ja piirustustyökalut. Ohjelmistolla voi tehdä myös ohutlevykappaleita. Ohjelmiston päivitykset julkaistaan suoraan selainkäyttöliittymään, eivätkä vaadi mitään ylläpitotoimenpiteitä käyttäjältä.


title: Onshape

text: Onshape tallentaa reaaliaikaisesti käyttäjän tekemät muutokset ja mihin tahansa versioon voi koska tahansa palata. Ohjelmistoon tehdyt dokumentit tallentuvat palvelimen tietokantaan, eikä perinteistä tiedosto tässä mielessä ole. Tietokantaan lisätty dokumentti voi olla käytännössä mitä tahansa, esimerkiksi ostokomponenttiin liittyvä pdf-datakortti.


title: Onshape

text: Onshape on perustettu 2012 ja päätoimisto sijaitsee Cambridgessä (USA). Yrityksen ydinryhmässä on useita SOLIDWORKS-yrityksen perustaneita henkilöitä, kuten kaksi entistä toimitusjohtajaa, Jon Hirschtick ja John McEleney.


title: Onshape

text:
Ohjelmiston ensimmäinen julkinen beta julkaistiin 2015 maaliskuussa. Samassa yhteydessä julkaistiin iPhone-sovellus. Android-sovellus julkaistiin saman vuoden elokuussa. Varsinainen kaupallinen versio julkaistiin vuoden 2015 lopussa.
Standard - $1500 / vuosi (1 käyttäjä)


title: Onshape

text: Professional - $2100 / vuosi (1 käyttäjä)


title: Onshape

text: Enterprise - $21000+


title: Onshape

text:
Student/Educator - ilmainen
https://www.onshape.com


title: Crash Team Racing Nitro-Fueled

text: Crash Team Racing Nitro-Fueled on Beenoxin kehittämä ja Activisionin julkaistava ajopeli, joka on uudistettu versio "Crash Bandicoot" -videopelisarjan ajopelistä "Crash Team Racing", jonka Naughty Dog kehitti alun perin PlayStationille.


title: Crash Team Racing Nitro-Fueled

text: "Crash Bandicoot N. Sane Trilogyn" julkaisun jälkeen spekuloitiin, että tulevaisuudessa julkaistaisiin uusi versio "Crash Team Racingistä", ja lopulta peli julkistettiin virallisesti joulukuun 2018 The Game Awards -tapahtumassa. Se tullaan julkaisemaan maailmanlaajuisesti Nintendo Switchille, PlayStation 4:lle ja Xbox Onelle 21. kesäkuuta 2019.


title: Isoftalonitriili

text: Isoftalonitriili eli 1,3-disyanobentseeni tai m-disyanobentseeni (CHN) on aromaattisiin nitriileihin kuuluva orgaaninen yhdiste. Yhdistettä käytetään orgaanisen kemian synteeseissä valmistettaessa esimerkiksi polymeerien monomeereja. Isoftalonitriili on ftalonitriilin ja tereftalonitriilin isomeeri.


title: Isoftalonitriili

text: Huoneenlämpötilassa isoftalonitriili on väritöntä kiteistä ainetta. Yhdiste liukenee vähäisessä määrin kuumaan veteen ja paremmin moniin orgaanisiin liuottimiin, esimerkiksi etanoliin, dietyylieetteriin, bentseeniin, dimetyyliformamidiin ja N-metyylipyrrolidoniin. Isoftalonitriilin reaktiot ovat tyypillisiä nitriileille. Sen aromaattinen rengas voidaan pelkistää tyydyttyneeksi, ja vedyttämällä voidaan myös pelkistää syanoryhmät aminoryhmiksi.


title: Isoftalonitriili

text: Isoftalonitriiliä valmistetaan m-ksyleenistä ammoksidaatioreaktiolla eli reaktiolla ammoniakin ja hapen kanssa. Reaktiossa käytetään katalyytteinä molybdeenin, vanadiinin ja antimonin oksidien seosta. Isoftalonitriilistä valmistetaan polyuretaanien valmistamiseen käytettäviä 1,3-bis(aminometyyli)bentseeniä ja diaminometaanisykloheksaania. Klooraus johtaa fungisidina käytettävään klorotaloniiliin eli tetrakloori-isoftalonitriiliin. Orgaanisen kemian synteeseissä sitä käytetään valmistettaessa nitriilejä karboksyylihapoista.


title: Osvetnik

text: Osvetnik oli Jugoslavian kuninkaallisen laivaston Osvetnik-luokan sukellusvene.


title: Osvetnik

text: Alus tilattiin Ateliers et Chantiers de la Loirelta Nantes'sta Ranskasta. Alus laskettiin vesille 14. tammikuuta 1929 ja otettiin palvelukseen vielä samana vuonna.


title: Osvetnik

text: Alus saapui Kotorinlahdelle sisaraluksensa "Smelin" kanssa 9. joulukuuta 1929. Vuonna 1932 Britannian laivastoaseamies raportoi muutamasta sotaharjoituksesta. Syyskuussa 1933 alus yhdessä brittiläisvalmisteisen "Nebojšan" kanssa partioivat Välimeren eteläosissa. Elokuussa 1935 alus vieraili Maltalla brittiläisvalmisteisen "Hrabrin" kanssa. Elokuussa 1936 alus vieraili "Nebojšan" kanssa Korfulla.


title: Osvetnik

text: Saksan hyökätessä 16. huhtikuusa 1941 Jugoslaviaan alus oli Kotorinlahdella yhdessä kolmen muun sukellusveneen kanssa. Alus ja "Hrabri" saivat 10. huhtikuuta käskyn hyökätä Italian hallussa olevan Zaran liikenteeseen, mutta operaatiota ei toteutettu. Italian XVII armeijakunnan joukot valtasivat 17. huhtikuuta Kotorin alueen ja samalla tukikohdassa olleet alukset.


title: Osvetnik

text: Hyväkuntoinen alus otettiin sotasaaliiksi ja nimettiin "N1":ksi. Alus siirrettiin Pulaan huollettavaksi ja modernisoitavaksi, jolloin muun muassa osa aluksen aseistuksesta vaihdettiin ja komentotornia muokattiin. Muutosten jälkeen aluksen uppouma oli pinnalla 676 ja sukelluksissa 835 tonnia.


title: Osvetnik

text: Alus otettiin Regia Marinan palvelukseen Bajamonti-luokan aluksena "R.Smg. Francesco Rismondona". Aluksen vakaus sukelluksissa, 35 sekunnin sukellusnopeus periskooppisyvyyteen, ikä ja matala sukellussyvyys tekivät siitä ainoastaan koulutuskäyttöön ja erilaisiin testeihin soveltuvan aluksen.


title: Osvetnik

text: Pian Italian antauduttua syyskuussa 1943 saksalaiset valtasivat aluksen 14. syyskuuta Bonifaciossa Korsikan eteläkärjessä. Saksalaiset upottivat aluksen neljä päivää myöhemmin.


title: Smeli

text: Smeli oli Jugoslavian kuninkaallisen laivaston Osvetnik-luokan sukellusvene.


title: Smeli

text: Alus tilattiin Ateliers et Chantiers de la Loirelta Nantes'sta Ranskasta. Alus laskettiin vesille 1. joulukuuta 1928.


title: Smeli

text: Alus saapui Kotorinlahdelle sisaraluksensa "Osvetnikin" kanssa 9. joulukuuta 1929. Vuonna 1932 Britannian laivastoasiamies raportoi muutamasta sotaharjoituksesta. Lokakuussa 1934 alus vieraili Ranskan protektoraatin Tunisian Bizertessä ja Kelibian redillä Tunisian rannikolla. Elo- ja syyskuussa 1937 alus vieraili "Hrabrin" ja emäalus "Zmaj'n" kanssa Kreetalla ja Korfulla.


title: Smeli

text: Saksan hyökätessä 16. huhtikuusa 1941 Jugoslaviaan alus oli Kotorinlahdella yhdessä kolmen muun sukellusveneen kanssa. Italian XVII armeijakunnan joukot valtasivat 17. huhtikuuta Kotorin alueen ja samalla tukikohdassa olleet alukset.


title: Smeli

text: Hyväkuntoinen alus otettiin sotasaaliiksi ja nimettiin "N2":ksi. Alus siirrettiin Pulaan huollettavaksi ja modernisoitavaksi, jolloin muun muassa osa aluksen aseistuksesta vaihdettiin ja komentotornia muokattiin. Muutosten jälkeen aluksen uppouma oli pinnalla 676 ja sukelluksissa 835 tonnia.


title: Smeli

text: Alus otettiin Regia Marinan palvelukseen Bajamonti-luokan aluksena "R.Smg. Antonio Bajamontina". Aluksen vakaus sukelluksissa, 35 sekunnin sukellusnopeus periskooppisyvyyteen, ikä ja matala sukellussyvyys tekivät siitä ainoastaan koulutuskäyttöön ja erilaisiin testeihin soveltuvan aluksen.


title: Smeli

text: Vuorokausi Italian antautumisen jälkeen aluksen miehistö upotti aluksensa 9. syyskuuta 1943 La Speziassa.


title: Moorefieldin taistelu

text: Moorefieldin taistelu (; tunnetaan myös nimellä Oldfieldsin taistelu) oli Moorefieldin lähellä Länsi-Virginiassa 7. elokuuta 1864 käyty Yhdysvaltain sisällissodan taistelu. Siinä olivat vastakkain Unionin prikaatikenraali William W. Averellin ja Konfederaation prikaatikenraali John McCauslandin joukot. Taistelu päättyi Unionin voittoon.


title: Moorefieldin taistelu

text: John McCauslandin ja Bradley Tyler Johnsonin johtamat joukot olivat ennen taistelua polttaneet Chambersburgin kaupungin, minkä jälkeen joukot palasivat Shenandoahin laaksoon. Moorefieldin lähellä Konfederaation ratsuväkijoukot joutuivat kuitenkin 7. elokuuta William W. Averellin järjestämään väijytykseen. Väijytys pakotti Konfederaation joukot pakenemaan paikalta, mikä heikensi merkittävästi Konfederaation ratsuväkijoukkojen taistelutahtoa.


title: Moorefieldin taistelu

text: Osapuolet menettivät taistelussa yhteensä 531 miestä.


title: JTBC

text: JTBC on eteläkorealainen televisiokanava, joka perustettiin 1. joulukuuta 2011. JTBC on JoongAng Ilbon omistuksessa, kuten muutkin eteläkorealaiset mediatalot.


title: Ludvig (Ranskan kruununprinssi, 1729–1765)

text: Ludvig (; 4. syyskuuta 1729 – 20. joulukuuta 1765) oli Ranskan kruununprinssi eli dauphin. Hän oli kuningas Ludvig XV:n vanhin ja ainoa aikuiseksi elänyt poika, joka kuitenkin kuoli ennen isäänsä. Kruununprinssi Ludvig oli Ranskan kuninkaina toimineiden Ludvig XVI:n, Ludvig XVIII:n ja Kaarle X:n isä.


text: Ludvig oli kruununprinssi syntymästään alkaen. Hänen äitinsä oli puolalaissyntyinen kuningatar Maria Leszczyńska. Ludvig rikkoi välinsä isänsä kanssa, kun hän 15-vuotiaana vasten tämän käskyjä seurasi tätä Itävallan perimyssodan rintamalle, joten hänen vaikutusvaltansa Ranskan päätöksentekoon jäi vähäiseksi. Ludvig naitettiin 15-vuotiaana prinsessa Maria Teresia Rafaelan, Espanjan kuningas Filip V:n tyttären kanssa. Heille syntyi vuonna 1746 yksi tytär, mutta Maria Teresia kuoli kolme päivää synnytyksen jälkeen. Seuraavana vuonna Ludvig nai Saksin prinsessa Maria Josephan, vaaliruhtinas Fredrik August II:n tyttären. He saivat kahdeksan lasta. Toisin kuin isänsä, Ludvig oli uskollinen aviomies. Hän kuoli tuberkuloosiin 36-vuotiaana vuonna 1765. Kruununprinssiksi tuli hänen vanhin poikansa, tuleva kuningas Ludvig XVI, joka sittemmin syrjäytettiin ja teloitettiin vallankumouksen aikana. Kolmen kuninkaaksi edenneen pojan ohella Ludvigin ainoat aikuisiksi eläneet lapset olivat kaksi tytärtä, Sardinian kuningatar Maria Clotilde ja vallankumouksen yhteydessä teloitettu prinsessa Elisabet.


title: Ludvig (Ranskan kruununprinssi)

text: Ludvig () -nimisiä Ranskan kruununprinssejä eli dauphineita olivat seuraavat:


title: Marvin Plattenhardt

text: Marvin Plattenhardt (s. 26. tammikuuta 1992 Filderstadt, Saksa) on saksalainen jalkapalloilija, joka on pelipaikaltaan puolustaja. Hän edustaa Bundesliigassa pelaavaa Hertha BSC:tä. Tämän lisäksi hän kuuluu Saksan jalkapallomaajoukkueeseen.


title: Luettelo Suomen maakuntaruoista

text: Suomen maakuntaruoat


title: Luettelo Suomen maakuntaruoista

text: Lähde:


title: Bedworth

text: Bedworth on noin asukkaan kaupunki Warwickshiren kreivikunnassa Keski-Englannissa, Coventryn pohjoispuolella. Se on kasvanut kiinni naapurikaupunkiinsa Nuneatoniin ja muodostaa sen kanssa noin asukkaan yhtenäisen kaupunkialueen ja boroughin.


title: Bedworth

text: Bedworthin lähistöllä toimi kaksi hiilikaivosta 1900-luvun loppupuolelle asti. Kaivostoiminnan lakattua tilalle on tullut teollisuutta, joka valmistaa muun muassa pieniä koneita sekä teippejä, nauhoja ja koristeita. Kaupungista länteen sijaitseva Corley Hall oli ilmeisesti esikuva George Eliotin romaanissa "Rehdin miehen rakkaus" esiintyvälle Hall Farmille.


title: Shinobu Sekine

text: Shinobu Sekine (, 20. syyskuuta 1943 Ōarai, Ibarakin prefektuuri – 18. joulukuuta 2018 Tokio) oli japanilainen judoka ja olympiavoittaja.


title: Shinobu Sekine

text: Sekine voitti 80 kg:n painoluokassa olympiakultaa Münchenissä 1972 ja avoimessa luokassa MM-pronssia Ludwigshafenissa 1971. Sekine sairasti viimeiset elinvuotensa syöpää. Hän kuoli tokiolaisessa sairaalassa 75-vuotiaana 18. joulukuuta 2018.


title: Jan Drozg

text: Jan Drozg (s. 1. huhtikuuta 1999 Maribor, Slovenia) on slovenialainen jääkiekkoilija, joka pelaa QMJHL-joukkue Shawinigan Cataractesissa. Hän on pelipaikaltaan oikea laitahyökkääjä. Drozg laukoo oikealta.


title: Jan Drozg

text: Drozg on HDK Mariborin kasvatti. Hän oli kaudella 2013–2014 monikansallisessa B-juniorisarja EJBL:ssä joukkueensa paras pistemies ja maalintekijä tehoilla 20+11=31. Kaudella 2014–2015 Drozg debytoi vain 15-vuotiaana Mariborin miesten joukkueessa Slovenian liigassa, jossa hän teki 11 runkosarjaottelussa tehot 4+3=7. Loppukaudella seura lainasi Drozgin HK Celjen B-nuoriin. Hän voitti koko EJBL:n piste-, maali- ja syöttöpörssin tehoilla 47+31=78. Drozg vahvisti joukkuetta myös Slovenian B-juniorisarjan pudotuspeleissä, joiden piste-, maali- ja syöttöpörssin hän voitti tehoilla 10+9=19. Drozg voitti kauden päätteeksi Slovenian B-nuorten mestaruuden.


title: Jan Drozg

text: Kaudeksi 2015–2016 Drozg siirtyi Ruotsiin Leksands IF:n J18-junioreihin. Hän oli J18 Elitissä tehoilla 16+15=31 joukkueen paras pistemies ja syöttäjä sekä jakoi sisäisen maalipörssin voiton Emil Lindin kanssa. Drozg voitti kauden päätteeksi J18 Allsvenskanin hopeaa. QMJHL-joukkue Rouyn-Noranda Huskies varasi hänet 54. pelaajana . Drozg päätti jatkaa kaudella 2016–2017 vielä Leksandissa, jonka paras syöttäjä hän oli J18 Allsvenskanissa 14 syöttöpisteellään. Drozg pelasi osan kaudestaan myös seuran J20-junioreissa.


title: Jan Drozg

text: Pittsburgh Penguins varasi Drozgin viidennellä kierroksella 152. pelaajana . Hänestä tuli kaikkien aikojen kuudes NHL:ään varattu slovenialaispelaaja sekä toiseksi pienimmällä numerolla varattu slovenialaispelaaja Anže Kopitarin (11. varaus vuonna ) jälkeen. Drozg oli myös ensimmäinen NHL:ään varattu slovenialaispelaaja 11 vuoteen. Samana kesänä hänet varattiin myös uudelleen CHL:ään QMJHL-joukkue Shawinigan Cataractesin toimesta numerolla 41. Drozg siirtyi joukkueeseen kaudeksi 2017–2018. Hän voitti joukkueen sisäisen piste- ja syöttöpörssin tehoilla 16+34=50. QMJHL-kauden jälkeen, maaliskuussa 2018 Drozg siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Hän pelasi siellä yhden ottelun tehden yhden maalin.


title: Jan Drozg

text: Drozg edusti Sloveniaa IA-divisioonan MM-kilpailuissa vuonna 2018. Hän pelasi myös alle 20-vuotiaiden IB-divisioonan MM-kilpailuissa vuosina 2017, 2018 ja 2019, joista viimeisin turnaus päättyi kultaan ja sarjanousuun IA-divisioonaan. Kaksi ensimmäistä turnausta päättyivät pronssiin. Vuoden 2018 turnauksessa Drozg toimi Slovenian varakapteenina ja hän oli joukkueen paras pistemies ja maalintekijä tehoilla 5+4=9. Drozg valittiin Slovenian turnauksen parhaaksi pelaajaksi. Hän voitti myös koko vuoden 2019 turnauksen piste- ja syöttöpörssin tehoilla 4+8=12 sekä jakoi joukkueensa sisäisen maalipörssin voiton Aljaž Predanin kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi.


title: Jan Drozg

text: Drozg pelasi myös alle 18-vuotiaiden IB-divisioonan MM-kilpailuissa vuosina 2015, 2016 ja 2017, joista ensimmäinen turnaus päättyi hopeaan ja viimeinen pronssiin. Vuoden 2015 turnauksessa hän voitti Slovenian sisäisen tehotilaston lukemalla +5. Vuoden 2016 turnauksessa Drozgilla oli paras aloitusprosentti (71,64%) ja hän voitti tehoilla 3+4=7 joukkueensa sisäisen pistepörssin sekä jakoi sisäisen maalipörssin voiton Jaka Sodjan ja Erik Svetinan kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi. Hän voitti myös tehoilla 5+8=13 koko vuoden 2017 turnauksen piste- ja maalipörssin sekä jakoi Slovenian sisäisen maalipörssin voiton Rok Kapelin kanssa. Drozg jakoi myös turnauksen tehotilaston voiton Italian Stefan Spinellin ja joukkuetoverinsa Anej Kujavecin kanssa. Hänet valittiin turnauksen parhaaksi hyökkääjäksi ja Slovenian parhaaksi pelaajaksi.


title: Brigitte Gapais-Dumont

text: Brigitte Gapais-Dumont (25. huhtikuuta 1944 Saint-Fargeau – 29. marraskuuta 2018) oli ranskalainen miekkailija ja olympiamitalisti.


title: Brigitte Gapais-Dumont

text: Gapais-Dumont kuului Ranskan floretin joukkuekilpailussa olympiahopeaa Montréalissa 1976 saavuttaneeseen joukkueeseen. Hän kilpaili kesäolympialaisissa myös Tokiossa 1964, Méxicossa 1968 ja Münchenissä 1972 saavuttaen muun muassa kolme neljättä sijaa. Gapais-Dumont kuoli sairastettuaan pitkään 74-vuotiaana 29. marraskuuta 2018.


title: Saima Korhonen

text: Saima Korhonen (o.s. Tikander, 6. maaliskuuta 1893 Viipuri – 29. joulukuuta 1983) oli suomalainen näyttelijä ja teatteriohjaaja. Hän näytteli muun muassa Viipurin Työväen Teatterissa ja Viipurin Näyttämöllä 1910- ja 1920-luvuilla.


title: Saima Korhonen

text: Saima Korhosen vanhemmat olivat kauppias ja jalkineentekijä David Tikander ja Anna Maria Laihanen. Hän työskenteli kiinnitettynä näyttelijänä Viipurin Työväen Teatterissa vuosina 1916–1917 ja Viipurin Näyttämöllä 1918–1923 ja 1926–1927. Vuosina 1923–1924 Korhonen näytteli Kansan Näyttämöllä. Kiinnitystensä jälkeen hän työskenteli kiertuenäyttelijänä.


title: Saima Korhonen

text: Korhosen näyttämötehtäviä olivat muun muassa Elinan ja Kirstin roolit balladissa "Elinan surma" ja Marusjan rooli Sam Sihvon laulunäytelmässä "Jääkärin morsian". Korhonen näytteli niin ikään "Neiti Julien" nimiroolin ja Åsen roolin näytelmässä "Peer Gynt".


title: Saima Korhonen

text: Korhonen ohjasi muun muassa komediat "Juurakon Hulda", "Syntipukki" ja "Nummisuutarit".


title: Saima Korhonen

text: Elokuvatehtäviä Saima Korhosella oli kolme. Hän näytteli Fiinan osan Valentin Vaalan komediassa "Varaventtiili" (1942). Lisäksi hänellä oli kreditoimatta jääneet roolitehtävät musiikkielokuvassa "Poretta eli Keisarin uudet pisteet" (1941) ja komediassa "Uuteen elämään" (1942). Saima Korhosen puoliso Aku Korhonen näytteli Kello-Kallen roolin viimeksi mainitussa. Korhosten avioliitto alkoi 1916 ja päättyi avioeroon 1947.


title: Jalmari Sulonen

text: Jalmari Sulonen, vuoteen 1896 Grålund (15. helmikuuta 1884 Hollola – 22. toukokuuta 1952 Rooma) oli opettaja ja rehtori, joka julkaisi kauppalaskennon oppi- ja harjoituskirjoja.


title: Jalmari Sulonen

text: Sulosen vanhemmat olivat maanviljelijä Johan Gustaf Grålund ja Wilhelmiina Stålhammar ja puoliso vuodesta 1913 Bertta Kartio (Karén). Sulonen tuli ylioppilaaksi 1904 ja valmistui filosofian kandidaatiksi 1910. Hän toimi yhteiskoulun opettajana Riihimäellä 1910–1918 ja Lahdessa kauppa- ja liikeapulaiskoulun opettajana 1918–1929 sekä koulun johtajana vuodesta 1920. Lahdessa hän oli myös työväenopiston johtaja 1920–1929 ja tyttölyseon fysiikan opettaja 1923–1929 sekä kaupunginvaltuuston jäsen 1920–1929. Suomen Liikemiesten Kauppaopiston opettajaksi ja rehtoriksi Sulonen tuli 1929 ja hoiti tehtävää vuoteen 1940 asti, minkä jälkeen hän oli oppilaitoksen fyysis-matemaattisten aineiden yliopettaja. Sulonen oli myös opiskellut Frankfurt am Mainin kauppakorkeakoulussa ja toiminut pankkivirkailijana.


title: Vesa Heikkinen

text: Vesa Heikkinen (s. 1963 Salla) on suomalainen kielitieteilijä ja tietokirjailija. Hän on Oulun yliopiston suomen kielen dosentti ja Kotimaisten kielten keskuksen erikoisasiantuntija. Heikkinen on erikoistunut lingvistiseen tekstintutkimukseen, kuten politiikan ja journalismin kieleen sekä kielen ja ideologian suhteeseen.


title: Vesa Heikkinen

text: Heikkinen on juontanut Yle Puheen Politiikkaradion Puheet päreiksi -ohjelmaa yhdessä Tapio Pajusen kanssa. Heikkisen ja Pajusen "Kansalaistaito"-teos oli vuoden 2016 tietokirjallisuuden Finlandia-palkintoehdokkaana.


title: Leo Uusimäki

text: Leo Viljami Uusimäki (s. 30. kesäkuuta 1998 Vantaa) on suomalainen kymmenottelija. Hän edustaa Kenttäurheilijat-58:aa ja hänen valmentajanaan toimii Pekka Nurmi. Kalevan kisoista Uusimäki on saavuttanut kymmenottelun hopeaa vuonna 2018. Lisäksi hän on ollut mukana viestijuoksun SM-kilpailuissa voittamassa 4 x 400 metrin viestijuoksusta kultaa vuonna 2017 ja pronssia 2016 sekä 4 x 800 metrin viestijuoksusta pronssia vuonna 2017. Ennätyksekseen Uusimäki on kymmenottelussa otellut pisteet 7162 vuonna 2018.


title: Tamta

text: Tamta Goduadze (, , s. 10. tammikuuta 1981 Tbilisi, Georgian SNT, Neuvostoliitto), tunnettu paremmin taiteilijanimellään Tamta, on georgialais-kreikkalainen laulaja. Hän nousi ensimmäistä kertaa kuuluisuuteen Kreikassa ja Kyproksella osallistuessaan vuonna 2004 Super Idol -kilpailuun, jossa hän sijoittui toiseksi. Tämän jälkeen hän julkaisi useita albumeja ja singlejä, jotka pääsivät Kreikan ja Kyproksen top-listoille. Goduadze toimi myös valmentajana X Factor Georgia -kilpailussa vuonna 2014 sekä The X Factor Greece -kilpailussa vuonna 2016.


title: Tamta

text: Tamta edustaa Kyprosta vuoden 2019 Eurovision laulukilpailussa kappaleella "Replay".


title: Tamta

text: Tamta syntyi ja varttui Georgiassa, jossa hän aloitti laulamisen viisivuotiaana.


title: Tamta

text: Tamtan ollessa 22-vuotias, hän ja hänen perheensä muuttivat Kreikkaan. Siellä hän osallistui Super Idol nimiseen kilpailuun, joka on Kreikan versio Pop Idol -kilpailusta. Kilpailussa hän pääsi finaaliin asti ja saavutti toisen sijan.


title: Tamta

text: Tammikuussa 2007, Kreikan yleisradioyhtiö Ellinikí Radiofonía Tileórasi (ERT) ilmoitti Tamtan kilpailevan Kreikan vuoden 2007 euroviisukarsinnassa. Hän kuitenkin sijoittui kilpailussa kolmanneksi ja kilpailun voitti Sarbel kappaleellaan ”Geiá sou María”.


title: Tamta

text: Tamtan albumi "Agápisé me" julkaistiin 16. toukokuuta 2007 ja sen ensimmäinen single oli myös nimeltään ”Agápisé me” (suom. ”Rakasta minua”). Tämän jälkeen hän julkaisi CD-singlen nimeltä "Mia stigmí esý ki egó/Éla sto rhythmó".


title: Tamta

text:
Kesäkuussa 2008, Tamta kertoi haastattelussa haluavansa edustaa Kyprosta vuoden 2009 Eurovision laulukilpailussa. Liikkui myös huhuja, että Kyproksen yleisradioyhtiö Radiofonikó Ídryma Kýprou olisi ollut Tamtan kanssa yhteydessä toukokuusta lähtien. Kreikan media kuitenkin
painosti ERT:tä valitsemaan Tamtan edustamaan Kreikkaa vuoden 2009 Euroviisuissa. Huhut Tamtan edustamisesta eivät kuitenkaan käyneet toteen, sillä Kreikkaa valittiin edustamaan Sákis Rouvás ja Kyprosta Christína Metaxá.


title: Tamta

text:
Vuonna 2009, Tamta julkaisi radioille balladin nimeltä ”Koíta me”, joka oli ensimmäinen single hänen
tulevasta albumistaan, joka julkaistiin maaliskuussa 2010. Kappaleen musiikkivideon loi ja ohjasi Konstantínos Rígos. Tamta esiintyi myös Rouváksen kanssa The S Clubilla ja julkaisi singlen nimeltä ”Thárros í alítheia”, jossa Rouvás oli mukana featuring-artistina.


title: Tamta

text: 21. joulukuuta 2018 ilmoitettiin, että Tamta edustaa Kyprosta kappaleella ”Replay” vuoden 2019 Eurovision laulukilpailussa Tel Avivissa, Israelissa.


title: Tamta

text: Kaikki alla olevat albumit ovat julkaistu Kreikassa ja Kyproksella.


title: Kepsu

text: Kepsu on sukunimi, joka on muun muassa seuraavilla suomalaisilla henkilöillä:


title: Sarviketapani

text: Sarviketapani ("Bucida buceras") on Combretaceae-heimoon kuuluva lehtipuu, joka kasvaa luonnonvaraisena Meksikossa, Keski-Amerikassa ja Karibian alueella. Sen puuaines on kovaa ja kestävää, ja sitä voidaan käyttää esimerkiksi veneiden ja siltojen rakentamiseen.


title: Sarviketapani

text: Suomessa sarviketapaneja voi katsella Helsingin keskustakirjasto Oodissa, jossa niitä on yhdeksän.


title: Suomen urheilu 1983

text: Suomen urheilu 1983 käsittelee vuoden 1983 merkittäviä uutisia ja tapahtumia suomalaisessa urheilussa.


title: Suomen urheilu 1983

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1983

text: Naisten listalla kuusi parasta olivat:


title: Suomen kiinalaiset

text: Suomen kiinalaiset ovat Suomessa asuvia etnisiä kiinalaisia. He koostuvat kiinalaissyntyisistä Suomen kansalaisista sekä Suomessa asuvista Kiinan kansalaisista.


title: Suomen kiinalaiset

text: Vuoden 2017 lopussa Suomessa oli 11 825 asukasta, joiden äidinkieli on kiina. Noin 60% heistä asui pääkaupunkiseudulla. Vuoden 2017 lopussa Suomessa asuvien Kiinan kansalaisten määrä oli 8 742. Vuodesta 1990 vuoteen 2017 yhteensä 2 460 Kiinan kansalaista on saanut Suomen kansalaisuuden.


title: Suomen kiinalaiset

text: Vuonna 1916 Helsingin seudulle tuotiin linnoitustöihin ja niitä tukevaan metsänkaatoon suuri joukko kiinalaisia siirtotyöläisiä. Työläiset olivat ilmeisesti Mantšuriasta kotoisin olleita vankeja, joita kutsuttiin "punaparroiksi" eli hunghuuseiksi. Venäjän kaukoidässä nämä olivat tunnettuja pahamaineisen hurjina junanryöstäjinä ja maantierosvoina. Kiinalaisia työläisiä tuotiin Suomeen yhteensä noin 3 000. Kiinalaisiin turvautumisen arvioidaan johtuneen siitä, että Pietari Suuren merilinnoituksen rakennustöissä suomalaiset siirtotyöläiset olivat osoittautuneet kelvottomiksi. Kiinalaistyövoimaa sijoitettiin muun muassa Espooseen, Kauniaisiin, Vantaalle, Korsoon ja Sipoon Söderkullaan pääasiassa metsänkaatotöihin. Heitä käytettiin myös Kustavissa merilinnoituksen tykkiteiden kivetystöissä sekä eri puolilla maata sekalaisissa töissä. Kiinalaiset majoitettiin usein kylmiin riihiin tai hökkeleihin, joissa ei ollut kunnon tulisijoja. Vaikka työläiset olivat miehiä, monet suomalaiset luulivat heitä naisiksi, sillä heillä oli pitkä niskapalmikko.


title: Suomen kiinalaiset

text: Linnoitustöiden ohessa kiinalaiset alkoivat tehdä Suomessa pian myös varkauksia, ryöstöjä, pahoinpitelyjä ja jopa ryöstömurhia. He saattoivat myös pelotella paikallisia asukkaita, jotta nämä lähtisivät ja jättäisivät asuntonsa ryöstettäviksi. Monilla heistä oli myös ikäviä tauteja kuten kuppaa ja syyhyä. Rikollisuus herätti suomalaisväestössä sekä pelkoa että vihaa. Esimerkiksi Akseli Gallen-Kallela ei pystynyt levottomissa oloissa enää työskentelemään Espoon Tarvaspäässä, ja hän päätti paeta puolisoineen Ruovedelle. Espoon alueella kerrotaankin oleskelleen jopa 1 200 kiinalaista. Vuoden 1917 vaihteesta alkaen kiinalaisia ruvettiin passittamaan takaisin Kiinaan. Vallankumouksen jälkeen keväällä 1917 linnoitustyöt lopetettiin ja suurin osa jäljelle jääneistä kiinalaisista poistui Suomesta.


title: Suomen kiinalaiset

text: Aikalaisten mukaan maahan jäi myös kiinalais-suomalaista perimää.


title: Jouko Voionmaa

text: Jouko Lauri Voionmaa (19. syyskuuta 1912 Helsinki – 18. maaliskuuta 1991 Helsinki) oli suomalainen kanslianeuvos, arkeologi, numismaatikko ja mitalitaiteen tuntija.